ICANN dodelio Srbiji oznaku srb (срб) za drugi nacionalni domen - NCMagazin\nICANN dodelio Srbiji oznaku srb (срб) za drugi nacionalni domen\nInternet korporacija za dodeljena imena i brojeve (Internet Corporation for Assigned Names and Numbers, ICANN), saopštila je da prihvata predlog Registra nacionalnog Internet domena Srbije (RNIDS) da oznaka srb (срб) bude ćirilički domen Srbije i dodelila ovu oznaku našoj zemlji za drugi nacionalni domen na Interetu.\nICANN je u novembru prošle godine započeo ubrzani proces uspostavljanja domena najvišeg nivoa imena domena (Domain Name System, DNS) koji omogućava internacionalizovana imena domena (Internationalized Domain Name, IDN), odnosno imena domena koja nisu napisana latinicom. Početkom godine Registar nacionalnog Internet domena Srbije (RNIDS) započeo je proceduru za ustanovljenje lokalizovanog domena najvišeg nivoa na srpskom jeziku i ćiriličkom pismu. Dva\npredloga sa najviše glasova Internet zajednice u Srbiji („srb“ i „srbija“) poslati su na evaluaciju Internet organizaciji za dodelu imena i brojeva.\nDo kraja kompletnog procesa dodele ćiriličkog domena Srbiji potrebno je da se završi procedura dodele novog domena ovlašćenom nacionalnom registru, a taj proces traje između tri i šest\nMinistarstvo za telekomunikacije i informaciono društvo Srbije ocenilo je 15. jula 2010. da Registar nacionalnog Internet domena Srbije ispunjava sve tehničke i organizacione uslove, koji su propisani od strane Internet korporacije za dodeljena imena i brojeve ICANN, a koji su potrebni za upravljanje registrom nacionalnog Internet domena na ćirilici.\nPolovinom novembra biće pokrenuta i javna rasprava o principima koje će sadržati Pravilnik za registraciju ćiriličkog domena Srbije na Internetu, a u drugoj polovini 2011. očekuje se početak registracije ćiriličkog domena.


Tomash Group - Research\nTomash Call Centri su kompletna rešenja bazirana na CTI tehnologiji (Computer Telephony Integration), gde operateri uz pomoć računara i specijalizovanog softvera primaju i upućuju pozive, uz istovremenu obradu podataka i povezanost sa drugim sistemima. Obezbeđuju visok stepen automatizacije prilikom prijema poziva, automatsko preusmeravanje na odgovarajuće operatere putem govornog automata (PBX), snimanje razgovora, pružaju operaterima važne informacije iz povezanih sistema i baza podataka u zavisnosti od vrste poziva/usluga koje se pružaju sagovorniku, zavode i obrađuju podatke o svakom pozivu\nCall Centri se realizuju najčešće kao:\n- Outbound (za targetirano upućivanje velikog broja odlaznih poziva: telemarketing, istraživanja...)\n- Inbound (za primanje poziva: kontakt centri, dispečerski centri, tehnička podrška...)\n- Kombinacija Inbound i Outbound call centara\nOutbound Call Centri su najbrži način za targetirano upućivanje velikog broja odlaznih poziva (ispitivanje javnog mnjenja, marketing kampanje, telemarketing...) , jer su bazirani na CTI sistemu (Computer Telephony Integration), odnosno uz pomoć informacionog sistema koji je povezan sa telefonskim sistemom, koji omogućava operaterima da što brže i tačnije odrade proces anketiranja. Pozive vrši automatski sistem sa već predefinisanom listom brojeva, u zavisnosti od potreba kampanje, dok operateri vrše neposredne razgovore sa ispitanicima i unose odgovore u centralni sistem, gde se vrši dalja obrada i analiza unešenih podataka. CTI je jedan od najpouzdanijih i najbržih načina prikupljanja i obrade informacija, jer se zbog visoko automatizovanog sistema u mnogome eleminiše faktor ljudske greške (višestruko biranje istih brojeva, biranje pogrešne target grupe, korišćenje pogrešnih dijalog listi itd...).\nInbound Call Centri su kompleksniji tipovi Call Centara, i često predstavljaju neizostavni deo CRM (Customer Relationship Management) sistema kompanije koja ih implementira.\nPozive prima govorni automat koji može imati proizvoljan broj opcija za sagovornika, i u zavisnosti od odabrane opcije poziv prosleđuje odgovarajućoj grupi operatera ili drugom automatu koji sagovorniku pruža informacije koje su mu potrebne. Kod ovakvih sistema operateri prilikom razgovora sa korisnikom usluge imaju na raspolaganju veliki broj alata i automatizovanih procesa koji im omogućavaju da na najbolji i nabrži način usluže sagovornika, odnosno da mu pruže odgovarajuće informacije, ili prime informacije od značaja koje se zatim obrađuju ili prosleđuju odgovarajućim službama kompanije na dalju obradu (prijave kvarova, dispečerske usluge, itd...).\nInbound call centri najčešće predstavljaju samo jedan deo, velikog broja međusobno uvezanih sistema u kompaniji koja pruža određene usluge klijentima, i moraju biti u mogućnosti da uz visok stepen automatizma razmenjuju i obrađuju informacije sa povezanim sistemima. Najčešća implementacija ovakvih call centara je kod kompanija koje imaju sopstvene Kontakt centre (informacije, reklamacije,dispečerske službe, tehnička podrška, očitavanje i naplata...)\nCall centar rešenja koja implementiramo su zasnovana na CTI sistemima, a uz specijalizovane softvere koje razvijamo za ovu namenu, u mogućnosti smo da klijentima isporučimo i kompletnu hardversku infrastrukturu: PBX sisteme, mrežnu opremu, voice recordere, servere, radne stanice kao i sisteme za neprekidno napajanje energijom (UPS).\nZa komunikaciju se koriste računari u kombinacji sa SIP serverima (popularno telefonske centrale), sa mogućnostima istovremenog prijema i obrade velikog broja poziva, sa pozdravnim porukama, govornim automatima-menijima, snimanjem razgovora, rutiranjem poziva na određene grupe, time managment sistemima i drugim mogućnostima.\nSoftveri koje razvijamo za ove namene rade sa velikim brojem najčešće korišćenih digitalnih telefonskih sistema (Panasonic, Alcatel, Awaya, Cisco, Asterix, 3CX...) kao i sa klasičnim analognim telefonskim centralama i linijama, i svim dostupnim digitalnim tehnologijama domaćih operatera (SIP Trunk, IP Centrex, SIP, VOIP...), kao i mogućnost korišćenja gotovo svih komercijalnih SQL servera (MySQL, Oracle, MS SQL, Firebird, Access...itd). Ovakvi sistemi u većini slučajeva imaju i mogućnosti outbound Call centara, odnosno targetirano upućivanje odlaznih poziva za predefinisane liste iz baze podataka, kao i mogućnost povezivanja na najčešće korišćene Bulk SMS sisteme (generisanje i slanje masovnih SMS poruka korisnicima usluga).\nTOMASH Dispatch VOIP 6.0 Platforma\nTomash Dispatch VOIP 6.0 je poslednja generacija kombinovanog Inbound-Outbound call centar softvera razvijenog od strane TOMASH Group-a.\nPredstavlja modularni informacioni sistem sa velikim brojem unapred razvijenih modula koji se po potrebi implementiraju klijentima po specifičnim potrebama. Poseduje interni sistem prijema, zavođenja i prosleđivanja predmeta unutar i izvan firme koja ga koristi, omogućava kontrolu toka i izvršenja predmeta, zavođenje i obradu podataka, podršku za e-mail i bulk SMS servere, kao i veliki broj modula i codeca za komunikaciju sa telefonskim serverima/centralama, analognim i digitalnim. Svi moduli su proširivi i mogu biti personalizovani u zavisnosti od poslova za koje se koriste, a proširiv je i novim modulima za povezivanje sa drugim sistemima. Za komunikaciju se koriste SIP, TAPI i CAPI tehnologije, kojima se pokriva većina masovno korišćenih telekomunikacionih tehnologija današnjice. TAPI i CAPI tehnologije se koriste za softvere postojećih korisnika koji koriste stariju telefonsku infrastrukturu (modemi i voiceboard kartice), dok za nove korisnike naših call centar rešenja implementiramo isključivo digitalne komunikacione tehnologije(IP) i softvere sa modulima za ovakav vid komunikacija.


Svetski sport - Ponedeljak 27.01.2020 - 12:07\nLos Anđeles -- Saučešće zbog Kobija Brajanta izrazio je i bivši predsednik SAD Barak Obama na Tviteru, rečima da je Kobi bio legenda i da je tek počinjao drugi čin u životu.\nLA više neće biti isti FOTO: EPA-EFE\n"To što je poginula i njegova ćerka, posebno nas potresa kao roditelje. Mišel i ja se molimo za vas i šaljemo ljubav Vanesi i celoj porodici Brajant", napisao je Obama.\n"Voleo sam Kobija, bio mi je kao mlađi brat. Često smo razgovarali i nedostajaće mi naši razgovori. Bio je veliki takmičar, jedan od velikana ove igre", napisao je Džordan.\nZgrada gradske skupštine u Los Anđelesu obojena je u purpurnu boju kako bi odali počast čoveku posle čije smrti mnogi kažu da LA više neće biti isti, kao i drugim osobama koje su stradale u nesreći.\nIspred "Stejpls centra", dvorane u kojoj igraju i Lejkersi, a u kojoj se u nedelju uveče održava dodela muzičkih nagrada Gremi, okupljeni ljudi odaju poštu Kobiju Brajantu.\nOsim Brajanta, poginula i njegova ćerka i još jedna porodica\nJedan od najboljih NBA igrača svih vremena Kobi Brajant i njegova 13-ogodišnja ćerka Ðijana poginuli su u helikopterskoj nesreći u Kalabasasu, u Kaliforniji, a sa njima je u tom trenutku bilo još sedmoro ljudi, potvrdila je danas policija.\nPored Brajantovih, mediji navode da je u nesreći poginula još jedna porodica, odnosno Ðijanina saigračica iz kluba i njeni roditelj, od kojih je otac bio trener bejzbol ekipe Orandž koust koledža, kao i pilot, prenosi Glas Amerike.\n"Veoma smo tužni pošto smo saznali da je Kobi Brajant poginuo u helikopterskoj nesreći u Kalabasasu. Letelica je pala u polje jutros u 10 sati. Niko nije preživeo", navode vlasti Kalabasasa.\nSa ženom Vanesom imao je četiri ćerke, a najmlađa je rođena pre sedam meseci.\nInspirisao milione ljudi širom sveta\nBrajant je rođen 23. avgusta 1978. godine i jedan je od retkih košarkaša koji nije išao na koledž, već je draftovan iz srednje škole - kao 13. pika 1996. godine odabrali su ga Šarlot Hornetsi i prosledili ga u Los Anđeles Lejkerse u zamenu za Vlada Divca, koji se takođe oglasio na društvenim medijima i poslao poruku da je Kobi izuzetno voleo košarku i svoju porodicu.\n"Dok mislim o njegovom neverovatnom nasleđu, sećam se neverovatnog takmičarskog duha i miliona ljudi širom sveta, koje je inspirisao. Kao otac, gubitak Ðijane je katastrofalan. Najdublje saučešće Vanesi, njihovim ćerkama i svima ožalošćenima", napisao je Divac.\nKada je draftovan, Brajant je sa 18 godina dva meseca i 11 dana postao najmlađi igrač u istoriji NBA lige.\nZa Lejkerse je igrao 20 godina i osvajao je titule 2000, 2001, 2002, 2009. i 2010. godine, a igrao je u još dva finala, koja su "jezeraši" izgubili. Nosio je brojeve 8 i 24. Na Ol-star utakmicama učestvovao je 18 puta i 4 puta izabran za najkorisnijeg igrača tih mečeva, jednom je bio MVP ligaškog dela sezone, dva puta MVP finala plej-ofa, dva puta najbolji strelac NBA lige.\nU subotu uveče na trećem mestu liste strelaca po broju poena, pretekao ga je Lebron Džejms, čemu je Kobi posvetio i poslednju objavu na društvenoj mreži Tviter.\nPosle 20 godina igranja u dresu Lejkersa zaršio je karijeru 13. aprila 2016. godine, a u svojoj poslednjoj takmičarskoj utakmici, u pobedi nad Jutom postigao je 60 poena.


Vučić: Molim Krizni štab da shvati da država mora da isplati i penzije i plate | Direkt.rs\nPočetna Politika Vučić: Molim Krizni štab da shvati da država mora da isplati i...\nPredsednik Srbije Aleksandar Vučić obišao je radove na izgradnji nove kovid bolnice u kasarni „Rasina“ na periferiji Kruševca koji bi, kako je najavio, trebalo da budu završeni do 15. decembra. On je dodao i da će do petka prvih 800 pacijenata biti smešteno u kovid bolnicu u Batajnici.\n– Nastavljamo izgradnju KCV, mnogih opštih bolnica, ovde donosimo 15 respiratora, u Beogradu će biti 250 respiratora, popunjavamo te objekte najmodernijom mogućom opremom, kazao je Vučić.\nPredsednik je kazao i da će vlasti prihvatiti svaku odluku koji će Krizni štab doneti na sutrašnjoj sednici, ali ih je zamolio da shvate da država „mora da isplati i penzije i plate„.\n– Ako zatvorimo sve u Srbiji, ne znam od čega ćemo moći bilo šta da platimo, naveo je Vučić.\nNa kritike upućene epidemiologu Predraga Kona i ostatka Kriznog štaba, Vučić je rekao da građani uvek moraju da „pronađu nekog krivca„, a da analiza stope mortaliteta u drugim državama ukazuje koliko su dobar posao uradili.\n– Ljudi koji pokazuju snagu i karakter obično bude nelagodu kod drugih ljudi, kazao je Vučić.\n– Pronaćićemo način da još nekako pomognemo, da li isplatom još jednog minimalca ili kako… I kad kažemo da nemamo ništa, uvek smo mi malo uštedeli i za crne dane, zaključio je Vučić.


Trampovi savetnici strahuju da bi mogao započeti rat | Autonomija\nTrampova nepredvidivost prožima zvanične američke kontakte s liderima zemalja širom sveta – od Irana do Sirije, od Severne Koreje do Kanade i Meksika, do saveznika u NATO-u, prenosi CNN\nUz to su namerno upozoravali svoje kolege u te dve zemlje da ne znaju šta će predsednik učiniti – reklo je više bivših zvaničnika što je preneto u novoj knjizi urednika CNN-a Džima Skjuta (Jim Sciutto) „The Madman Theory: Trump Takes on the World“ (Teorija ludaka: Tramp napada svet) koju će 11. avgusta objaviti izdavačka kuća „Harper Collins“.\nTrampov odnos s Kim Džong Unom se tokom celog njegovog predsedavanja drastično menjao – od prijateljskog do ledenog, te kada je 2017. godine predsednik SAD nazvao Kima „malim raketašem“, a severnokorejski diktator odgovorio nazvavši Trampa „drtinom“ (dotard), viši zvaničnici administracije u Vašingtonu su strahovali da predsednik može s rata rečima preći na vojnu akciju protiv Pjongjanga.\n„Nekada smo Kim Džong Una smatrali nepredvidivim, a onda smo dobili Trampa kao nepredvidivog“, rekao je Džoyef Jun koji je do 2018. godine bio specijalni predstavnik predsednika Trampa za politiku prema Severnoj Koreji.\n„Saveznicima smo rekli da ne znamo šta bi predsednik bio spreman da učini protiv Irana“, rekao je Mik Malroj, zamenik pomoćnika ministra odbrane za Bliski Istok do 2019. godine. „To je trebalo da oni (saveznici) prenesu Iranu koji je tako shvatio da čak ni Trampovo osoblje ne zna šta će se dogoditi ako napadnu još neko naftno postrojenje“.\nRanije, u septembru 2018, kada je nekoliko minobacačkih granata palo u blizini Ambasade SAD u utvrdjenoj „Zelenoj zoni“ Bagdada, ne izazivajući štetu, zvaničnici Pentagona bili su iznenadjeni kada je visoki zvaničnik Saveta nacionalne bezbednosti zahtevao vojne opcije da bi predsednik odmah „uzvratio Iranu“.\nZvaničnici Pentagona kažu da su time bili zaprepašćeni. Na tele-konferenciji s Belom kućom, zamenik komandanta Združenog generalštaba, general Pol Selva i podsekretar odbrane za politiku, Džon Rud, jasno su rekli da neće dati nikakve vojne opcije jer „to jednostavno ne bi imalo smisla“, sem ako to izričito ne naredi sam predsednik, te je Bela kuća odmah odustala.\nBilo je još zahteva za vojnim opcijama protiv Irana, bez upozorenja i bez uobičajenog medjuresornog procesa da bi se utvrdilo da li je vojni odgovor opravdan ili mudar, prenosi CNN.\n„Tokom godina bavljenja nacionalnom bezbednošću i obaveštajnom i spoljnom politikom, nikada nisam čuo da su neke visoke vojne vođe izrazile zabrinutost zbog odluke predsednika“, rekao je Hejgel.\n„Kada sam bio ministar odbrane, kao i moje kolege iz Pentagona, uvek sam znao da je predsednik Obama proučavao teme, bio dobro obavešten i želeo naša mišljenja i preporuke“, dodao je on.\nJedan aktuelni visoki funkcioner Bele kuće je rekao da je Trampova spoljna politika, posebno na Bliskom Istoku, „definisana preduzimanjem snažnih akcija kada je to potrebno (napadi u Siriji 2018.), deeskaliranjem kako bi se izbegli dugotrajni sukobi (povlačenje iz Avganistana), medjutim treba imati na umu da će predsednik preduzeti odlučnu akciju kada to bude opravdavalo zaštitu američkih interesa“.\nTrampova nepredvidivost prožima zvanične američke kontakte s liderima zemalja širom sveta – od Irana do Sirije, od Severne Koreje do Kanade i Meksika, do saveznika u NATO-u, prenosi CNN.\nMalroj, nekadašnji zamenik pomoćnika ministra odbrane za Bliski Istok, rekao je da „i saveznici i neprijatelji shvataju da je njegov postupak odlučivanja nepredvidiv čak i onima koji ga savetuju, uključujući i ministra odbrane i savetnika za nacionalnu bezbednost“.\nTrampova hirovitost otežava posao njegovih savetnika odgovornih za spoljnu politiku. Tako je Fiona Hil, bivša viša direktorka predsednika Trampa za evropska i ruska pitanja u Savetu za nacionalnu bezbednost i ključni svedok tokom istrage radi smenjivanja predsednika 2019, rekla da su njene inostrane kolege na mnogo sastanaka pitale: „Možemo li zaista verovati u to što govorite? U čije ime govorite?“.\nZato, rekla je ona, „svi koji s nama komuniciraju, vide SAD kao kapricioznog partnera“.\n„Naši partneri, kao i naši protivnici i takmaci znaju da mi ne znamo šta ćemo dalje“, rekla je Gordon.\n„Za njega je nepredvidivost karta koju voli da ima“, rekao je Jun.


NE IDE MU SE IZ MOSKVE: Danijel Heket produžio ugovor sa CSKA - Sport Vesti - Aktuelno|net\nIzaberi izvor (10)\nNE IDE MU SE IZ MOSKVE: Danijel Heket produžio ugovor sa CSKA\nItalijanski reprezentativac ostaće član 'armejaca' još dve sezone. The post NE IDE MU SE IZ MOSKVE: Danijel Heket produžio ugovor sa CSKA appeared first on HotSport - Najnovije sportske vesti - Sve na jednom mestu.\nHeket produžio ugovor sa CSKA do 2022.\nOvo je sedma sezona Heketa u Evroligi, a pre CSKA je nastupao za Bamberg, Olimpijakos, Sijenu, Milano, Trevizo i Pezaro\nHeketu ugovor do 2022.\nCSKA iz Moskve i Danijel Heket produžili su saradnju na još dve godine, objavio je ruski klub. Armejci su zadovoljni partijama 32-godišnjeg Italijana, odlučili su da ga nagrade novim ugovorom. “Otkako sam stigao u Moskvu avgustu 2018, shvatio sam šta znači biti deo CSKA porodice. Organizacija na najvišem nivou i pobednički mentalitet samo su nek...\nOSTAJE U MOSKVI: Danijel Heket produžio ugovor sa CSKA (FOTO)\nKošarkaški reprezentativac Italije Danijel Heket ostaće igrač moskovskog CSKA do 2022. godine, saopštio je klub.\nHeket produžio saradnju sa CSKA\nItalijanski plejmejker Danijale Heket produžio je ugovor sa CSKA iz Moskve do 2022. godine.\nHeket još dve godine u CSKA\nMOSKVA: Košarkaški reprezentativac Italije Danijel Heket ostaće igrač moskovskog CSKA do 2022. godine, saopštio je klub.\nHeket produžio ugovor sa CSKA\nHeket još dve godine u Moskvi\nKošarkaški reprezentativac Italije Danijel Heket ostaće igrač moskovskog CSKA do 2022. godine, saopštio je moskovski klub.\nKošarkaški reprezentativac Italije Danijel Heket ostaće igrač moskovskog CSKA do 2022. godine, saopštio je danas klub.\nHeket produžuio saradnju sa CSKA\nVreme je za potpise u Moskvi, CSKA i Heket do 2022!\nCSKA iz Moskve je u jeku sezone obavila veoma važan posao. Košarkaš CSKA Danijel Heket produžio je danas ugovor s moskovskim klubom do 2022. godine. Heket, koji je u CSKA stigao 2018, ove sezone u Evroligi prosečno beleži 7,5 poena, 2,5 skokova i 1,1 asistenciju. Ovo je sedma sezona Heketa u Evroligi, a pre CSKA je nastupao za Bamberg, Olimpijakos, Sijenu, Milano, Trevizo i Pezaro. "Armejci" se nakon 24. kola nalaze na četvrtom mestu Evrolige sa skorom 16-8. Dani Hackett stays with CSKA until 2022 ⭐ Dani Hэkett: v CSKA do 2022-go! ⭐ ⠀⠀#CSKAbasket pic.twitter.com/65RXHNjRZU — CSKA Moscow (@cskabasket) 14. februar 2020.


Interent prevaranti ojadili firme za milion evra - Ozonpress :: internet portal\nTag: internet prevare\nPripadnici MUP-a Srbije utvrdili su da su mala i srednja preduzeća najviše ugrožena prevarama preko interneta i ustanovili su da je do sada više desetina privrednih subjekata iz Srbije oštećeno za više od milion evra, saopšteno je danas iz MUP-a.\nKako je navedeno, zloupotrebom komunikacije preko interneta, izvršioci krivičnih dela lažno se predstavljaju u ime strane kompanije sa kojom pravni subjekat iz naše države već ima poslovnu saradnju i nakon ugovorenog posla u prevarnim porukama odmah nakon legitimno prosleđene poruke od strane legitimne kompanije u kojoj se nalaze instrukcije za uplatu, šalju nove poruke sa izmenjenim dispozicijama za plaćanje (IBAN broj).\nMUP je primetio da prevaranti presreću elektronske poruke koje se razmenjuju između privrednih subjekata sa teritorije Republike Srbije sa poslovnim partnerima u inostranstvu i nakon kompromitovanja komunikacije šalju lažnu poruku preko već poznatog i uobičajenog kanala komunikacije.\nPrevaranti koriste lažne naloge za elektronsku poštu, gde se u odnosu na pravi nalog promeni jedan karakter, kako bi lažni nalog izgledao kao pravi, pa tako recimo pal@paj.com postaje pa1@paj.com izmenom „l“ u „1“ i razlika je teško uočljiva, napominju u MUP-u.\nIstiču da su takve izmene još teže uočiti ukoliko se komunikacija sa poslovnim partnerima odvija svakodnevno, a izvršioci tih krivičnih dela prethodno naprave i lažne „fišing“ internet stranice pravnih lica u inostranstvu koje su identične sa pravom internet prezentacijom, ali opet sa teško uočljivom slovnom promenom.\nNa primer, http://www.example.com kod prevaranata može da glasi http://www.exmple.com, ili http://www.evample.com, što je za prosečnog korisnika teško uočljivo.\nDa su prevareni, oštećeni saznaju tek nakon što kontaktiraju stranu kompaniju da pitaju zašto roba nije stigla na vreme, a, u proseku, prevare se otkrivaju od strane oštećenih tek nakon tri do šest radnih dana, što je za učinioce krivičnih dela sasvim dovoljno da novac u inostranstvu podignu sa računa.\nDo sada je utvrđeno da je došlo do imovinske štete u iznosu od preko 1.000.000 evra na štetu više desetina privrednih subjekata iz Republike Srbije, a navedenim radnjama izvršilaca krivičnog dela prevare najviše su ugrožena mala i srednja preduzeća sa teritorije Republike Srbije.\nMUP apeluje na privredne subjekte da budu oprezni pri vršenju transakcija, posebno u slučajevima naknadnih i neočekivanih izmena brojeva računa i drugih podataka iz instrukcija za uplate koje se šalju putem elektronske pošte i Interneta od strane partnera iz inostranstva.\nIz MUP-a savetuju pravnim licima i da nikako ne odgovaraju na elektronske poruke opcijom „Reply to sender“, već da sami unesu elektronsku adresu poznate kompanije sa kojom sarađuju pre slanja kako bi izbegli komunikaciju sa izvršiocima krivičnih dela, imajući u vidu da oni unose najminimalnije izmene u elektronskim adresama.\nTakođe, o navedenim kriminalnim aktivnostima neophodno je upoznati sve zaposlene u preduzeću koji su zaduženi za spoljnotrgovinski promet i izvršavanje naloga za prenos novčanih sredstava, te im skrenuti pažnju da njihove elektronske adrese sadrže šifre sa što većim brojem karaktera koje bi osim alfanumeričkih znakova u sebi sadržavale i specijalne znake kao što su “$#(:%*“.\nTakođe, ukoliko postoji mogućnost, potrebno je uvesti i dvostruki nivo autentifikacije za pristup elektronskoj pošti, napominju u MUP-u.


Miljaš: ''Nemojte o derbiju, sad je Čuka na redu'' - Sportske.net\nMiljaš: ''Nemojte o derbiju, sad je Čuka na redu''\nKapiten Crvene zvezde Nenad Milijaš ne želi da već sada razgovara o duelu sa ''večitim rivalom'', već naglašava da će njegov tim imati još velikih iskušenja do tada.\nPrvo iskušenje koje očekuje crveno-bele jeste duel sa Čukaričkim narednog vikenda na Marakani, duel sa ekipom koja je jesenas uspela da savlada Zvezdu na Banovom brdu i znatno joj oteža put ka šampionskoj tituli.\nTo bi trebalo da ekipi Slaviše Stojanovića bude i dodatni motiv u predstojećem susretu, a navijači očekuju nastavak pobedonosne serije i revanš ''Brđanima'' za taj jesenji poraz.\nU susret toj utakmici, kapiten Crvene zvezde Nenad Milijaš upozorava da priče o ''večitom derbiju'' koje su sve glasnije ovih dana, mogu samo da štete njegovoj ekipi i da je najvažnije da se crveno-beli koncentrišu na prvi naredni meč, kako ne bi doživeli neko neprijatno iznenađenje.\n''Meni je sada najvažnije da se spremimo za Čukarički, koji nas je jesenas pobedio, i da im uzvratimo osvajanjem tri boda. Do Humske ćemo imati još dva iskušenja, pa bi nas razmišljanje o Partizanu u ovom trenutku samo još više opteretilo, bez ikakve potrebe'', zaključuje Milijaš, a prenosi ''Sport''.


Javna diskusija o modelima odluka i akata koji regulišu učešće građana i NVO u donošenju odluka i saradnju NVO i lokalnih samouprava | CRNVO\nCentar za razvoj nevladinih organizacija (CRNVO) u saradnji sa Opštinom Bijelom Polje i Udruženjem za razvoj civilnog društva (URCD), organizuje javnu diskusiju, 28. maja (utorak) u sali Skupštine Opštine Bijelo Polje, u 10h, u cilju predstavljanja 6 modela odluka i akata predstavnicima lokalne samouprave, nevladinim organizacijama i građanima Bijelog Polja.\nCentar za razvoj nevladinih organizacija (CRNVO) u saradnji sa Zajednicom opština Crne Gore, Ministarstvom javne uprave, NVO Aktivnom zonom i Udruženjem za razvoj civilnog društva pripremio je 6 modela odluka i akata i to:\nModel ,,Odluka o načinu i postupku učešća lokalnog stanovništva u vršenju javnih poslova“;\nModel ,,Odluka o učešću predstavnika NVO u radnim grupama“;\nModel ,,Odluka o uslovima i postupku finansiranja projekata i programa nevladinih organizacija”;\nModel ,,Odluka o postupku davanja na korišćenje prostorija u vlasništvu opštine nevladinim organizacijama bez naknade”;\nModel ,,Odluka o Savjetu za saradnju lokalne samouprave i nevladinih organizacija” i\nAnex Modela ,,Poslovnik o radu Skupštine Opštine“.\nCilj javne diskusije je dobijanje komentara i sugestija svih aktera u odnosu na rješenja sadržanim u modelima, mogućnostima njihovog prilagođavanja potrebama i kontekstu Opštine Bijelo Polje. Na osnovu dobijenih komentara i sugestija sa javne diskusije, radni tim CRNVO-a će u saradnji sa nadležnim sekretarijatom/ima prilagoditi modele potrebama ove opštine i pripremiti nacrte propisa, koji će biti ponuđeni na dalju proceduru.\nModeli su pripremljeni u okviru projekta ,,Moja zajednica-Snažna zajednica“ koji CRNVO realizuje uz finansijsku podršku Evropske unije, a koji kofinansira Ministarstvo javne uprave. Ciljevi ovog projekta su usmjereni na razvoj i demokratizaciju lokalnih samouprava, kao i na jačanje njihove saradnje sa nevladinim organizacijama i građanima.\nOPŠTINA BIJELO POLJE, SALA SO\n◌ Saida Čikić - Sekretarka Sekretarijata za lokalnu samoupravu u Opštini Bijelo Polje\n◌ Lidija Knežević - Koordinatorka programa Centra za razvoj nevladinih organizacija\n◌ Miloš Marković - Saradnik na programu Centra za razvoj nevladinih organizacija\nModeratorka: Mirsala Tomić, Udruženje za razvoj civilnog društva


Put droge : Peć – Rožaje – NovI Pazar – Sandzaklive.rs\nPut droge : Peć – Rožaje – NovI Pazar\n0 2,683 4 minuta čitanja\nTeška saobraćajna nesreća – Poginula jedna osoba, u sudaru učetvovao audi ”NP” tablica\nVelike količine pranja novca su u građevinskom sektoru, nekretninama, kockanju i turizmu, tvrde istraživači, dok se male količine peru u hotelima, restoranima, poslastičarnicama, barovima i klubovima, benzinskim pumpama, teretanama, voćem i povrćem. Ova aktivnosti učestvuje sa 33 procenta, u ekonomskom sektoru u Albaniji.\nStudija primećuje da se od 2017. nadalje doživljavaju građevinski procvat i novi vrhunac cena nekretnina; sa 800 evra po metru kvadratnom u 2017. godini, pa do skoro dvostruko i više – 1.400 do 2.000 evra u 2020. godini.\nTokom 2020. godine, Albanski institut za statistiku (INSTAT) zabeležio je istorijski porast sa građevinskim dozvolama, iako je bio vrhunac pandemije kovida 19.\nNovac opran svake godine u zemljama Zapadnog Balkana iznosi i do nekoliko milijardi evra, kaže se u izveštaju, pa je to zločin sa visokom dobiti i rizikom.\nAutori studije Globalne inicijativne mreže primećuju da “državne vlasti malo znaju o ovom ogromnom polju kriminala i ne pružaju informacije čija bi studija mogla dovesti do oštrijih politika i aktivnosti sprovođenja zakona protiv kriminalnih grupa”. (rts)


PODRŠKA PROJEKTIMA ZA JAČANjE EKONOMSKE SIGURNOSTI\nUSAID - Konkurs\nAmerička agencija za međunarodni razvoj (USAID) poziva zainteresovane firme i organizacije da podnesu predloge projekata za realizaciju aktivnosti koje će biti podržane u okviru Programa za ekonomsku sigurnost za 2008. godinu. Program posebno poziva preduzeća u privatnom sektoru, zadruge, udruženja, nevladine organizacije, obrazovne institucije i druga pravna lica da podnesu projekte koji su u skladu sa glavnim ciljevima Programa, i to jačanje ekonomske sigurnosti ugroženih kategorija stanovništa i kapaciteta za održiv i ravnomeran ekonomski razvoj u manje razvijenim područjima Srbije.\nTokom 2007. godine, Program za ekonomsku sigurnost podržao je 182 kompanija kroz razne oblike pomoći: finansijska pomoć, tehnička podrška u oblasti poslovnog razvoja, učestvovanje na međunarodnim sajmovima i/ili obuka u oblasti finansija, marketinga i menadžmenta. Ukupna vrednost direktnih grantova kompanijama do sada iznosi preko 400.000 dolara.\nProgram za Ekonomsku sigurnost ima za cilj poboljšanje pristupa ekonomskim mogućnostima u ciljnim opštinama sa posebnim naglaskom na ugroženo stanovništvo kao što su nezaposleni, tehnološki višak, mladi, siromašno seosko stanovništo kroz podršku jačanja lokalnih malih i srednjih preduzeća, unapređenje tržišnih veština i znanja i poboljšanje ekonomskih prilika u tim područjima, kao i promovisanje šireg učešća građana u društvene i ekonomske tokove. Opštine koje program podržavaju su: Kraljevo, Kuršumlija, Preševo, Medveđa, Bujanovac, Prijepolje i Novi Pazar.\nZainteresovani mogu da podnesu projekte do 30. septembra 2008. Svi podaci o programu i uslovima prijave mogu se naći na Internet sajtu www.scopes-serbia.org, dobiti putem e-mail adrese: scoopes@dai.com, ili na telefon 011-3639900.


Govedarica: Predsedništvo BiH da reši krizu u vezi revizije\nGovedarica u dopisu traži od Mladena Ivanića da sazove hitnu sednicu\nPredsednik SDS-a Vukota Govedarica uputio je danas svim članovima Predsedništva BiH dopis u kojem se traži sazivanje sednice ove institucije, povodom najavljene revizije tužbe BiH protiv Srbije.\nGovedarica je izjavio da se u dopisu traži od srpskog člana Predsedništva BiH Mladena Ivanića da sazove hitnu sednicu, na kojoj bi se utvrdilo da li Sakib Softić ima mandat da predstavlja BiH u ovom postupku.\n"Ovo pitanje može razrešiti isključivo Predsedništvo, jer je to jedina institucija koja ima mandat u ovom slučaju. Očekujemo da će narednih dana biti sazvana sednica i tada će svi članovi Predsedništva imati priliku da iznesu stavove, a ne da se vrtimo u krug", rekao je Govedarica.\nPredsednik SDS-a smatra da je to jedini način kako razrešitri krizu i kako zaustaviti Izetbegovića i Softića da podnesu zahtev za reviziju Tužbe.\nNa pitanje da li će se u slučaju da zahtev za reviziju bude upućen, predstavnici SDS-a povući iz instiucija BiH, Govedarica je istakao: "Može doći do neustavne i nasilne odluke. U tom slučaju BiH ulazi u najveću krizu od postanka Dejtonskog sporazuma. SDS će zajedno sa partnerima zauzeti stav".\nLider SDS-a ipak smatra da se "RS gradi u Banjaluci, ali da se brani u Sarajevu".\n"Mislim da Republika Srpska ne bi imala nikakvu korist od povlačenja predstavnika iz zajedničkih institucija", smatra Govedarica.


RTS :: Patrijarh Porfirije narodu u Istočnom Sarajevu: Čuvajte pravoslavnu veru\nRegion Patrijarh Porfirije narodu u Istočnom Sarajevu: Čuvajte pravoslavnu veru\nnedelja, 17. okt 2021, 19:27 -> 19:40\nPatrijarh Porfirije narodu u Istočnom Sarajevu: Čuvajte pravoslavnu veru\nPatrijarh srpski Porfirije poručio je okupljenima na Trgu Srbija u Istočnom Sarajevu da treba da čuvaju pravoslavnu veru i žive po njenim načelima.\nPatrijarh srpski Porfirije je obraćajući se hiljadama stanovnika Istočnog Sarajeva i Sarajevsko-romanijske regije koji su ga dočekali na Trgu Srbija poručio da je ona uvod u ljubav, put ka Bogu, put ka sebi i drugome.\nRekao je da bez žive jevanđeljske vere nije moguće biti ni čovek, a kamoli koristiti i umnožavati darove Božije koje smo dobili kao pojedinci i kao narod.\nPatrijarh Porfirije izrazio je zahvalnost za prisustvo mitropolitima dabrobosanskom Hrizostomu i crnogorsko-primorskom Joanikiju, arhijerejima, sveštenstvu, predstavnicima vlasti, kao i verujućem narodu.\n"Gospod me je odredio da budem pastir svome narodu, svojoj crkvi, pripadnicima svoje vere, da svoj narod vodim u blagodeti Božijoj kako bi upoznavajući Boga, izgrađujući jedinstvo s njim u Crkvi kao telu Hristovom, mogao da bude naslednik carstva nebeskog", rekao je patrijarh srpski.\nPatrijarh Porfirije izrazio je radost što će na Trgu biti izgrađen pravoslavni hram, za koji je rekao da treba da bude mesto sabiranja, molitve, vrline, izgrađivanja duhovnog zdravlja, na kojem će danas sabrani biti živi hram Hrista i crkve njegove.\nMitropolit dabrobosanski Hrizostom zahvalio je patrijarhu što se odazvao pozivu da poseti Sarajevo i Istočno Sarajevo, navodeći da je najvažniji susret čoveka sa čovekom, susret naroda sa svojim patrijarhom, svojim arhijerejima.\n"Vaša svetosti, ovaj narod je narod Svetoga Petra Dabrobosanskog, mučenika, ispovednika vere, koji je i u težim prilikama i neprilikama svedočio veru u Hrista Gospoda i u čemu ga ništa nije moglo pokolebati", istakao je mitropolit Hrizostom i dodao da ovaj narod zna put i istinu, i taj put sledi.\nGradonačelnik Istočnog Sarajeva Ljubiša Ćosić zahvalio je patrijarhu Porfiriju, mitropolitima, vladikama i sveštenstvu za posetu Istočnom Sarajevu, kao i svima koji su dolaskom uveličali ovaj dan.\n"Verujemo da će molitve našeg patrijarha dovesti da Istočno Sarajevo bude još bolje nego danas i da sve svoje greške ispravimo", rekao je Ćosić, a sve prisutne je pozdravio i blagoslovio arhijerejski namesnik sarajevski Čedo Đureinović.\nProdubljuje se politička kriza u Austriji: Šalenberg podnosi ostavku na mesto kancelara\nDodik i Putin razgovarali u Moski o krizi u BiH i snabdevanju gasom\nNezadovoljni kupac jurio državljanina Srbije bejzbol palicom zbog lažnih kovid pasoša\n3° C 5° C 11° C 4° C 5° C 1° C


„Srbijašume“ kod Kraljeva grade mrestilište pastrmki › Made-in-Germany.rs\n„Srbijašume“ kod Kraljeva grade mrestilište pastrmki\nKraj čistog i bistrog toka Tolišničke reke, podno planine Čemerno kod Kraljeva, privode se kraju radovi na izgradnji velikog mrestilišta za pastrmke, u kome će se godišnje proizvoditi oko milion komada mlađi te autohtone vrste ribe.\nKako je objasnio Milutin Đorđević, izvršni direktor javnog preduzeća “Srbijašume”, u ovu investiciju država i “Srbijašume” će uložiti, po pola, oko 35 miliona dinara. Po njegovim rečima, računica za ovaj projekat i njegovu realizaciju je prilično jasna, jer samo jedan komad ove riblje mlađi, težine dvadesetak grama, košta oko 40 dinara, piše „Politika“.\n– Za poribljavanje reka i potoka u parkovima prirode kojima “Srbijašume” gazduju godišnje se izdvaja prilična suma novca. Zato planiramo da ubuduće polovinu, odnosno oko 500.000 komada mlađi iz ovog mrestilišta puštamo u planinske reke, dok bi polovinuprodavali na tržištu, za šta bi godišnje trebalo da se dobije oko 20 miliona dinara – objašnjava Đorđević i dodaje da to nije jedini prihod preduzeća, jer ribarima već prodaju dozvole za pecanje na rekama koje su ranije poribili, pa i tu očekuju porast prihoda.\nPored toga, planirano je da ovo mrestilište, koje se gradi po svim tehničkim i tehnološkim standardima, bude i naučni mikrocentar, nastavna baza za studente biološke, veterinarske i poljoprivredne struke.\nBožimir Pendić iz kraljevačkog ogranku “Srbijašuma”, navodi dobre rezultati ranijeg investiranja u lovište na planini Stolovi, gde je ograđeno oko 120 hektara zarad uzgoja divokoza. Kako kaže već sada tamo ima oko pedesetak primeraka ove divljači.\n– Zato ćemo uskoro pristupiti realizaciji projekta za lovište i na planini Troglav, gde planiramo da ogradimo oko 400 hektara za uzgoj divljih svinja. U to će biti uloženo oko 20 miliona dinara – najavljuje Pendić.\nOd MiG na 29/05/2015 / Ekologija, Investicije, Poljoprivreda, Prehranbena industrija, Proizvodnja / Ostavite komentar


Početna / Vesti / Zaječar: Deo ulice 14. srpske udarne brigade do kraja nedelje dobija novu rasvetu\nTimočka 17/06/2020 | 15:28\tVesti, Društvo, Zaječar, Servisne Informacije, Timočka Krajina, Foto\nDeo ulice 14. srpske udarne brigade u zaječarskom naselju Ključ 3, do kraja nedelje dobija novu rasvetu. Devet šestometarskih bandera postavljeno je u delu ulice koja do sada nije imala osvetljenje, a prema najavama nadležnih iz Javnog komunalnog preduzeća „Timok – održavanje”, takvi i slični projekti će do kraja godine biti realizovani u još nekim zaječarskim ulicama.\nStanovnici dela ulice 14. srpske udarne brigade decenijama su se suočavali sa problemom uličnog osvetljenja. Naime, deo ulice u dužini od 230 metara do sada nije imao rasvetu, pa su stanovnici ulice početkom godine potpisali peticiju, kako bi se taj problem konačno rešio. Nakon što su stvoreni uslovi za realizaciju tog projekta, kako kažu nadležni, pristupilo se rešavanju problema.\n„Samu inicijativu za početak radova u ovoj ulici, inicirali su sami stanovnici ulice. Početkom ove godine potpisali su peticiju za uvođenje rasvete u delu, gde uličnih svetiljki nije bilo. Reč je o LED rasveti, štedljivim sijalicama jačine 30 vati, a biće postavljeno ukupno devet šestometarskih bandera”, rekao je Vice Lalić, pomoćnik direktora JKP „Timok – održavanje”.\nOn je napomenuo da je u planu da do kraja godine još neke ulice u gradu, koje nemaju uličnu rasvetu, dobiju.\n„Plan je da, pored redovnog održavanje rasvete, radimo ovakve i slične projekte u onim delovima grada gde postoji inicijativa i potreba za tim. Sigurno da ovo nije jedina ulica koja će do kraja godine dobiti novu rasvetu. Vrednost radova u ovoj ulici je nešto više od pola miliona dinara”, dodaje Lalić.\nU narednom periodu, kako je najavljeno u Javnom komunalnom preduzeću „Timok – održavanje”, biće postavljeno osvetljenje na Kraljevici, i to između Gradskog stadiona, sportske hale i bazena, tamo gde je u večernjim satima potpuni mrak. Prema rečima nadležnih, u toku je priprema dokumentacije za sprovođenje javne nabavke, nakon čega će se pristupiti realizaciji projekta.\nKljučne reči Zaječar JKP „Timok – održavanje” Zaječar Rasveta Servisne informacije Ulica 14. srpske udarne brigade\nPrethodna Vuk Jeremić danas u poseti Zaječaru\nSledeća Korona virusom zaraženo još 96 ljudi u Srbiji, preminula jedna osoba


Izvor: Sportske.net, 04.Dec.2020, 19:47\nNekadašnja košarkaška reprezentativka Crne Gore Marija Petrović potpisala je ugovor sa Radničkim, saopšteno je danas iz kragujevačkog kluba.\nNakon sezone provedene u dresu niškog Studenta, 30-godišnja Petrović je u maju ugovorila saradnju sa francuskim drugoligašem Poinkon Basketom, ali je usledio novi talas korona virusa, koji je paralisao gotovo sva sportska takmičenja u Francuskoj na neodređeno vreme.\n"Ne želeći da sedi skrštenih ruku i bez >> Pročitaj celu vest na sajtu Sportske.net << takmičarskih utakmica, Marija je odlučila da se vrati u Srbiju i ostatak sezone provede u kragujevačkom Radničkom, pred kojim su najvažnije bitke u borbi za očuvanje prvoligaškog statusa", navodi se u saopštenju.\nPetrović, koja igra na poziciji beka, tokom karijere je nastupala za brojne klubove u Srbiji, Crnoj Gori i Hrvatskoj.\nPočela je u rodnom Kotoru, a igrala je za podgoričku Budućnost sa kojom je osvojila tri uzastopne titule prvaka Crne Gore. Jednu sezonu je provela u Primorju iz Herceg Novog, a dve u novosadskoj Vojvodini sa kojom je osvojila Kup Srbije 2015. godine.\nNakon angažmana u Novom Sadu, Petrović je dve sezone igrala za ekipu Trešnjevke iz Zagreba, a zatim se vratila u Srbiju, gde je nastupala za Loznicu i niški Student. Nova igračica Radničkog je prošla sve reprezentativne selekcije Crne Gore, uključujući i seniorsku, za koju je nastupala od 2009. do 2011. godine.


Osvojio srebro na Svjetskom prvenstvu: Večeras u Sarajevu doček Hamze Turulje – Sport Centar Osvojio srebro na Svjetskom prvenstvu: Večeras u Sarajevu doček Hamze Turulje – Sport Centar\nKarate savez Kantona Sarajevo (KSKS) večeras će na platou Skenderije od 20 sati organizirati svečani doček mladom karatisti Hamzi Turulji, osvajaču srebrene medalje na proteklom Svjetskom prvenstvu za kadete, juniore i mlađe seniore U21, održanom od 23. do 27. oktobra u Santiagu (Čile).\nJedini osvajač odličja za Bosnu i Hercegovinu nastupio je u konkurenciji mlađih seniora do 21 godine, iako ima samo 18 godina.\nNa putu do finala Turulja je pobijedio prvake Indije, Mađarske, Španije, trostrukog prvaka Evrope iz Francuske te kineskog Taipeija.\nU Karate savezu KS smatraju da ovaj historijski rezultat za Bosnu i Hercegovinu ne smije ostati nezapažen, te pozivaju građane da se pridruže svečanom dočeku.\n“Svojim trudom i zalaganjem Turulja je zastavu domovine uzdigao na vrh svijeta, pokazao nam šta je sve moguće i ohrabrio nas za bolje sutra”, saopćeno jer iz KSKS.


Grčka: Uhapšen lider Zlatne zore : Nadlanu.com\nGrčka: Uhapšen lider Zlatne zore\nObjavljeno 28. sep 2013. / 17:21:45\nHapšenje je izvršeno u okviru sveobuhvatne policijske istrage posle ubistva 34-godišnjeg hip-hop muzičara Pavlosa Fisasa, koje je 18. septembra počinio jedan od pristalica Zlatne zore.\nIstaknuti članovi Zlatne zore, medju kojima je i njihov lider, uhapšeni su u subotu u najvećoj operaciji protiv jedne političke partije u Grčkoj od pada vojne hunte 1974. godine.\nIstraga o ubistvu preneta je na policiju, koja je ranije optuživana da je "zatvarala oči pred nasiljem koje su činili pripadnici Zlatne zore i njihovim šikaniranjem imigranata", preneo je AP, dodajući da je medju uhapšenima i jedan policajac.\nPoslanik ultradesničarske partije Zlatna zora Nikos Mihos predao se policiji, koja je do sada uhapsila 16 članova ove stranke, uključujući njenog lidera Nikosa Mihaloliakosa.\nPolicija je ranije izdala još 35 naloga za hapšenje pripadnika te organizacije, medju kojima su i nalozi za hapšenje dvojice poslanika - Mihosa, koji se u medjuvremenu dobrovoljno predao, i Hristosa Papasa.\n"Sam sam došao, živela demokratija", rekao je Mihos ulazeći u sedište policije u Atini, javila je grčka agencija ANA.\nPristup kancelarijama Zlatne zore u parlamentu blokiran je nalogom šefa bezbednosne službe, navodi grčka agencija, ističući da je, prema informacijama kojima raspolaže, zabranjen pristup na prvi sprat zgrade parlamenta.\nHapšenja su usledila nakon što je pokrenuta sveobuhvatna policijska istraga aktivnosti Zlatne zore, posle ubistva 34-godišnjeg hip-hop muzičara Pavlosa Fisasa, koje je 18. septembra počinio pristalica te partije.\nZlatna zora je demantovala da ima bilo kakve veze sa tim ubistvom. Ta partija je juče zapretila da će uneti pometnju na političku scenu u Grčkoj tako što će svojim poslanicima naložiti da istupe iz parlamenta, pošto je policija sprovela istragu o njenim aktivnostima.\n"Iskoristićemo sva sredstva u skladu sa našim ustavnim pravima kako bismo odbranili političku čast... Ukoliko ova zemlja uđe u krug nestabilnosti, biće odgovorni oni koji demonizuju Zlatnu zoru, a ne mi", rekao je lider partije Nikos Mihaloliakos.\nPoslanici i članovi ekstremno desničarske stranke Zlatna zora, koji su uhapšeni zbog članstva u kriminalnoj organizaciji, imaće pravedno suđenje, izjavio je grčki ministar pravde Haralambos Atanasiju.\n"Demokratija u Grčkoj je snažna. Svi uhapšeni će imati fer suđenje", rekao je ministar posle sastanka sa premijerom Antonisom Samarasom i ministrom za javni red Nikosom Dendijasom.\nTREBALO MI JE 30 I KUSUR GODINA: Danijela Dimitrovska…\nGrčki ministar finansija Janis Sturnaras rekao je da ne postoji rizik od političke nestabilnosti posle ove operacije.\n"Nema rizika od destabilizacije", kazao je on.\nIpak, ovaj potez mogao bi da dovede do dopunskih izbora u 15 regiona širom zemlje, a usledio je pošto istražitelji nastoje da dokažu da su članovi Zlatne zore povezani sa ubistvom antifašističkog muzičara prošle nedelje, napomenula je agencija AFP.\nZlatna zora je na izborima prošle godine osvojila skoro sedam odsto glasova. Istraživanje grupe RAŠ za list "Elefteros tipos" pokazalo je da Zlatna zora gubi podršku javnosti posle ubistva muzičara.\nIako i dalje treća po popularnosti, ultradesničarska partija izgubila je glasove 2,5 odsto anketiranih. Skoro osmoro od 10 anketiranih okarakterisali su Zlatnu zoru kao "fašističku" i "zločinacku organizaciju", dok blizu 80 odsto ne veruje njihovom demantiju umešanosti u ubistvo i smatra da vlada treba da deluje brzo i zakonom zaustavi njihovu aktivnost.\nPritom, 40,8 odsto anketiranih ne smatra da prisustvo te partije u političkom životu predstavlja pretnju demokratiji. Zlatna zora osvojila je 18 od 300 mandata u skupštini na prošlogodišnjim parlamentarnim izborima.


Gromovnicima četiri medalje: Naslove državnih prvaka odbranili Milica Latković i Dušan Kežić · gradski.online\nGromovnicima četiri medalje: Naslove državnih prvaka odbranili Milica Latković i Dušan Kežić\nBEOGRAD- Sa državnog džudo prvenstva u Beogradu, kadeti kikindskog “Partizana” doneli su četiri medalje. Zlatnim odličjima su se okitili Milici Latković i Dušan Kežiću, i ponovili prošlogodišnji uspeh. Sjajan nastup upotpunili su Tara Kojić sa srebrom i Dunji Mutavdžić sa bronzom:\n– Drugi put sam postala prvakinja države. Konkurencija je bila jaka i drago mi je što sam odbranila titulu. Prošla godina završila se najbolje moguće,a ova je počela odlično. Nadam se da će se tako i nastaviti- skromno je poručila Milica Latković koja se bori u kategoriji do 57 kilograma. I novi- stari kadetski prvak Srbje, Dušan Kežić, zadovoljan je nastupom u Beogradu. On se nadmeće u kategoriji do 55 kilograma:\n– Konkurncija je bila jaka. Finalna borba bila je neizvesna i pobedio sam tako što sam protivnika bacio na ipon. Nadam se još boljim rezultatima u ovoj godini- dodao je Kežić.\nOvi mladi takmičari su, smatra trener Svetislav Vukmirica, i ovim rezultatima pokazali zašto još od daleke 1968. godine, kad je drevna istočnjačka borilačka veština stigla u naš grad, ovaj klubi Kikinda važe za značajan džudo centar u Srbiji, pa i šire:\n– Od sedmoro džudista, četvoro je osvojilo je medalje. Ovo je još jedan dokaz da imamo veoma talentovane sportiste, najbolje u Srbiji. Na njima je da vredno rade, a na nama u klubu da im pomognemo da daju svoj maksimum- naveo je Vukmirica.\nZa dve nedelje je Evropski kup u Zagrebu, a u julu i Evropsko prvenstvo. Svi ovi takmičari učestovaće u Zagrebu, a u “Partizanu” se nadaju se da će neko od njih u Kikindu doneti medalju.\nPrethodnoMladi strelci precizni i u Nišu: Do medalja predstavnici oba gradska streljačka kluba\nSledećeDa Bora i Eržika dobiju komšije: Na severu Banata, nova gnezda za najređe orlove


Frank Turner 12. aprila konačno u Beogradu – CLUBBING.RS\nFrank Turner 12. aprila konačno u Beogradu\nFebruary 2, 2016 • No Comments •Koncerti\nEngleski „panker sa gitarom“, Frank Turner, na veliko zadovoljstvo publike dolazi u Beograd gde će sa svojim bendom, „The Sleeping Souls“, nastupiti 12. aprila u magacinu Depo.\nOd kada je objavio debitantski album „Sleep is For The Week“ (2007.), Frank putuje uzlaznom putanjom i osvaja publiku i medije. Sa šest studiskih albuma iza sebe, nekoliko EP-ja, rasprodatim turnejama i solo nastupom na otvaranju Olimpijskih igara u Londonu 2012. godine, ovaj folk/punk majstor je postao nezaobilazno ime na najvećim svetskim festivalima.\nTurner sa svojim bendom u Beograd dolazi po prvi put i domaća publika će biti u prilici da čuje njegove najveće hitove poput „Recovery“, „The Next Storm“, „I Still Belive“, „The Road“, „Photosynthesis“ i moge druge. Kao predgupa nastupiće bend Ducking Punches iz Norviča, a karte po ceni od 1900 dinara su u prodaji putem Eventim Serbia i GIGS TIX prodajne mreže.\nO kakvom izvođaču je reč dovoljno govori činjenica da je nastupio na otvaranju Olimpijskih igara u Londonu 2012. godine pred 200.000 ljudi, a ranije iste godine je priredio solistički koncert za pamćenje u rasprodatoj Wembley areni. Turner je do sada održao skoro 1800 koncerata i upravo je interacija koju ostvaruje sa publikom tokom nastupa nešto što ga izdvaja i daje mu posebnu draž.\nTurner je karijeru započeo kao pevač u post-hardcore bendu Million Dead. Danas je prepoznatljiv po svojoj akustičnoj gitari, ali u njegovim pesmama se i dalje osećaju uticaji buntovnih punk korena. Sa svojim pratećim bendom ovaj „najopakiji roker na akustičnoj gitari“, kako ga je nazvao magazin Rolling Stone, na nastupima vešto osvaja publiku sa svojim pesmama o životu, smrti i muzici, vešto upakovanim u punk-folk kombinaciju.


Dan online - Politika: Vladavinu prava pokrenuti sa mrtve tačke - 2019-11-22\nPolitika SA PANEL DISKUSIJE „VLADAVINA PRAVA NA ZAPADNOM BALKANU – (RAZ)OTKRIVANJE PRAVILA IGRE“ PORUČENO\nSa panel diskusije Vladavinu prava pokrenuti sa mrtve tačke Čini mi se da je čitav proces evropskih integracija neka vrste trgovine, gdje države Zapadnog Balkana daju nešto. Ako države Zapadnog Balkana budu išli dosadašnjim putem evropskih integracija, neće daleko stići, smatra Igor Bandović\nDržave Zapadnog Balkana (ZB) moraju da razmišljaju kako da pokrenu vladavinu prava sa mrtve tačke u procesu koji dugi niz godina stagnira, ocijenjeno je na panel diskusiji „Vladavina prava na Zapadnom Balkanu: (Raz)otkrivanje pravila igre“. Izvršna direktorka Politikon mreže Jovana Marović kazala je da državama ZB u tome ne mogu pomoći pregovori sa Evropskom unijom (EU).\n– Otvoren je niz predloga i inicijativa nakon negativnog odgovora EU da ne počne pregovore sa Sjevernom Makedonijom i Albanijom, od kojih je najznačajniji francuski „non paper“ u kome se predviđa novi model integracija sa više faza i drugim principima – kazala je Marovićeva.\nNakon odbijanja početka pregovora EU sa Sjevernom Makedonijom i Albanijom, Francuska je od Evropske komisije tražila da do januara 2020. objavi novu metodologiju u pristupnom procesu koja bi bila primjenjivana prilikom otvaranja pristupnih pregovora s kandidatima za članstvo u Uniji.\nRukovodilac Centra za evropske integracije – Institut za demokratiju „Societas Civilis“ iz Sjeverne Makedonije Zoran Načev kazao je kako ta odluka utiče na sve zemlje regiona, ne samo na te dvije.\nDirektor Beogradskog centra za bezbjednosnu politiku iz Srbije Igor Bandović „non paper“ vidi kao opravdanje Francuske za neprihvatanje započinjanja pregovora, ali i to da države trebaju reforme provoditi zbog građana.\n– Čini mi se da je čitav proces evropskih integracija neka vrste trgovine, gdje države Zapadnog Balkana daju nešto. Ako države Zapadnog Balkana budu išli dosadašnjim putem evropskih integracija, neće daleko stići – kazao je Bandović.\nViši istraživač Austrijskog centra za međunarodne poslove Univerziteta u Beču Vedran Džihić ocijenio da je rješenje problema u vezi vladavine prava na ZB iskreni dijalog, posebno kada se radi o političarima.\n– Prva stvar je izgovarati istinu, najjednostavnija i najbanalnija stvar izgovarati sebi i svom okruženju u raznim kontekstima i time stvarati prostore za dijalog. Tu nam treba mnogo više hraborsti – rekao je Džihić.


subota, 24. oktobar 2015. 23:37h\nU subotu i nedelju, 24. i 25. oktobra, u Bačkom Petrovcu se održava prvi od tri dela obuke o preduzetništvu za 15 žena iz pet vojvođanskih opština i gradova, pripadnica različitih nacionalnih zajednica.\n15 žena iz pet opština i gradova razmenjuju iskustva o preduzetništvu i politici Pančevo.MOJKraj.rs\nŽene iz Bačkog Petrovca, Kikinde, Pančeva, Šida i Žitišta, među kojima su zastupljene i pripadnice etničkih zajednica - Mađarice, Slovakinje, Rusinke, Rumunke i Hrvatice imaju priliku da unaprede svoj liderski potencijal i sopstvene kapacitete.\nOvu obuku organizuje Akademija ženskog preduzetništva u okviru projekta „Žene u politici za žene u biznisu“.\nObuka će biti nastavljena 31. oktobra, 1, 7, i 8. novembra, a biće održana u Poslovnom i inovativnom centru u Bačkom Petrovcu.\nIz Akademije ženskog liderstva saznajemo da su prvenstveno pozvane da učestvuju one žene koje planiraju da se kandiduju na predstojećim lokalnim izborima, političarke spremne da rade na sebi i postanu kvalitetne sagovornice interesa žena van politike, interesa žena iz biznisa, nevladinog i sektora obrazovanja. Na obuku su pozvane preduzetnice koje žele da nauče da formulišu efikasne i efektivne poruke koje će uputiti prema donosiocima odluka na lokalnom i republičkom nivou. Takođe su pozvane i žene iz nevladinog sektora koje traže partnerke i saveznice za efikasniji proces zagovaranja.\nOva šestodnevna obuka za postojeće i buduće liderke iz navedenih opština - "Akademija liderstva i vođenja kampanje javnog zastupanja" – prilika je da se polaznice uključe u buduću predizbornu kampanju, ali i da učestvuju na konferenciju u Novom Sadu, zamišljenu kao prvi korak ka formiranju vojvođanske sekcije nacionalnog Foruma za razvoj preduzetništva žena u Srbiji.\nDo kraja završetka projekta biće sačinjeno pet ekonomskih programa za žene iz ovih pet lokalnih samouprava, a učesnici projekta trebalo bi da daju doprinos i procesu izrade nacionalne Strategije za rodnu ravnopravnost za period 2016 - 2020. godine.\nŽene u politici ya žene u biznisu


Svako peto preduzeće registrovala je žena :: EMG.rs:: Sve najnovije ekonomske vesti i vesti dana - Srbija, region, svet\n22. februar 2010. | 13:33\n„U Srbiji ima pola miliona nezaposlenih žena. Žene upravljaju sa 6.700 malih i srednjih preduzeća i 16 velikih firmi. Svesni smo toga da su ženama više nego muškarcima potrebni dodatna podrška i pomoć u razvoju sopstvenog biznisa i nameravamo da im je pružimo kroz različite programe, ne samo finansiranja, već i edukacije“, rekla je Mirjana Dmitrović, članica žirija za dodelu nagrada.\nOna je najavila da će Opportunity banka organizovati besplatnu edukaciju za preduzetnice u drugoj polovini godine.\nAna Žegarac, šefica Odeljenja za međunarodnu saradnju u Nacionalnoj agenciji za regionalni razvoj istakla je da je cilj Agencije da podrži ne samo osnivanje, već i opstanak preduzetništva.\nKonkurs je raspisan u dve kategorije, Žena za sva vremena, koji okuplja vlasnice malih i srednjih preduzeća ili preduzetničkih radnji koje imaju do 10 zaposlenih i vlasnice malih preduzeća do 50 zaposlenih. Druga kategorija je Gazdarica, za žene koje su registrovale poljoprivredno gazdinstvo.\nNajbolje preduzetnice žiri će proglasiti u maju, a ocenjuju se uspešnost, inovativnost i društvena odgovornost, odnosno koliko su žena zaposlile.\nU obe kategorije biće dodeljena nagrada od 5.000 evra, za unapređenje poslovanja.\nPrijave se šalju na ili u filijalu banke, Bulevar oslobođenja 2A, 21000 Novi Sad.\nTeme: Mala i srednja preduzeća, Društvo\nLičnosti: Mirjana Dmitrović, Ana Žegarac\nInstitucije: Nacionalna agencija za regionalni razvoj\nProtest Islamske zajednice odložen do daljeg\nKušner: Razmišljao sam o ostavci zbog Roma\n30. avgust 2010. 11:08 |


Maserati MC20 stiže u septembru | Moj Svet Brzine - Djordje Djenic\nNaslovna » Auto sport » Maserati MC20 stiže u septembru\nMaserati MC20 stiže u septembru\n14. април, 2020.\nMaserati je ranije ove godine potvrdio da će njihov novi sportski model poneti oznaku MC20 (skraćeno za Maserati Corse 2020 i podsećanje na kompanijin trkački pedigre), kao i da bi MC20 premijeru trebalo da ima u maju ove godine u Maseratijevoj Viale Ciro Menotti fabrici.\nMeđutim, nove informacije kažu da će zbog koronavirusa njegova premijera biti odložena za septembar.\nMC12 će predstavljati i početak nove ere za italijansku marku a imaće i električnu varijantu.\nJedna od verzija će imati 3,6 litarski V6 twin-turbo motor sa više od 600KS, uz 8-stepeni menjač sa dvostrukim kvačilom i sa zadnjim ili pogonom na sva četiri točka.\nZatim će stići i hibridna verzija, kao i potpuno električna varijanta koja će raspolagati sa tri elektromotora, pogonom na sva četiri točka, baterijama 800V, dugačkom autonomijom i brzim vremenom punjenja\nPrve isporuke Maseratija MC20 se očekuju 2021. godine, a tada se očekuje i Cabrio varijanta.


Rezultati pretrage za: Jedinstvena Srbija\nMarković: Predložiću Dačiću sporazum o saradnji\nPredsednik Jedinstvene Srbije Dragan Marković Palma rekao je danas da će predložiti lideru SPS Ivici Dačiću da potpišu sporazum o saradnji kako bi svima bilo jasno, kako je rekao, u kakvom su odnosu dve partije.\nDačić: Odbrana teritorijalnog integriteta i suvereniteta je prioritet SPS-JS\n"Prvi spoljpolitički prioritet liste SPS-JS je odbrana teritorijalnog integriteta i suvereniteta Srbije.SPS-JS godinama vode politiku upravo čvrste odbrane teritorijalnog integriteta i suvereniteta, za kompromis, dogovor, nalaženje najboljeg mogućeg rešenja, u interesu srpskog i albanskog naroda", rekao je lider SPS Ivica Dačić, ispred liste SPS-Jedinstvena Srbija.\nSocijalistička partija Srbije je nešto pre 19 sati predala Republičkoj izbornoj komisiji listu za predstojeće parlamentarne izbore. Nosilac liste je predsednik SPS-a Ivica Dačić, a drugi na listi je koalicini partner Dragan Marković Palma.\nSPS i Jedinstvena Srbija zajedno na predstojećim izborima


Okupiran novosadski Muzej\nUprava Muzeja savremene umetnosti Vojvodine izašla je u susret umetnicima iz celog sveta, iako nije znala o kakvom se projektu radi.\nAngažovanost na delu: Projekat F.A.C.K. u Muzeju savremene umetnosti Vojvodine\nMuzej savremene umetnosti Vojvodine od ponedeljka je stecište umetnika iz sveta i zemlje koji kroz projekat “FACK MSUV - Izvođenje muzeja kao zajedničkog dobra” pokušavaju da pronađu novi način funkcionisanja institucija kulture.\nProjekat je deo talasa recentnog italijanskog društvenog i umetničkog fenomena takozvanih oslobođenih-okupiranih prostora koji je nastao 2011. godine kada su radnici u kulturi i umetnosti zauzeli dva napuštena javna prostora za kulturu u Rimu „Ex-Cinema Palazzo“ i „Teatro Valle“, nakon što su postali predmet špekulacije nekretninama. Ključni momenat bio je kada su umetnički kolektiv „Makao“ i ostalo građanstvo zauzeli napušteni neboder „Galf“ u centru Milana u proleće 2012. godine i privremeno ga transformisali u novi centar za umetnost, u čemu je učestvovalo više od hiljadu ljudi.\n- Mi želimo da preispitamo problematično funkcionisanje javnih institucija, a u isto vreme da ih zaštitimo od napada države i neolibaralne politike - objašnjava jedan od učesnika projekta „FACK MSUV - izvođenje muzeja kao javnog dobra“.\nNada Frančeski, koja takođe učestvuje u projektu, napominje da se sve zasniva na individualnoj odgovornosti svakog od učesnika.\n- U Italiji su, kao posledica krize i nedostatka para, mnogi umetnički prostori ostali prazni ili je pokrenuta privatizacija. Umetnici su odlučili da pojedine prostore preuzmu i da ih održavaju po principu participativnosti - kaže Frančeski\nIzložba nemačkih umetnika: Oni su pokazali da Nemačka nije samo "mercedes"\nVodimo vas na Ladies Night i film "Ona mi je sve"\nBesplatno javno predavanje Marine Abramović u Beogradu\nU sklopu izložbe „Čistač” Marina Abramović će 28. septembra održati javno predavanje ispred Muzeja savremene umetnosti sa početkom u 18 sati. Od ove nedelje možete preuzeti besplatne ulaznice za ovaj jedinstveni umetnički događaj na blagajni Muzeja savremene umetnosti svakog dana od 10:00 do 18:00 osim utorkom.\nKiks češkog muzeja: Umesto arheoloških lokaliteta obnažene fotografije\nJedan muzej u Češkoj je objavio publikaciju o arheologiji, ali su greškom u njoj fotografije obnaženih žena, a ne arheoloških nalaza, te sada ne može da se odbrani od Čeha koji pošto-poto traže feleričnu knjigu da bi je kupili.\nDEMI MUR ZA BLIC Kako starite, gravitacija vam uzme dosta, ali dobijete jednu VAŽNU STVAR\nNakon velikih filmskih hitova 90-ih godina, Demi Mur je s vremenom postala zvezda o kojoj se pričalo samo zbog privatnog života - razvod od Brusa Vilisa, brak sa mnogo mlađim Eštonom Kučerom, navodno drogiranje...\nSvečana akademija u SANU posvećena Crnjanskom\nU organizaciji Odeljenja jezika i književnosti Srpske akademije nauka i umetnosti, u petak, 26. oktobra, u 12 sati, u Svečanoj sali SANU biće priređena svečana akademija posvećena Milošu Crnjanskom.\nTradicionalno filmsko veče namenjeno pripadnicama lepšeg pola, Ladies Night, održaće se 19. septembra u bioskopima Cineplexx u Beogradu, Novom Sadu, Kragujevcu i Nišu, uz premijeru francuskog blokbastera “Ona mi je sve” (“Mon Inconnue”).\n"ROĐENA DA BUDE GLUMICA" Monografija o Svetlani Ceci Bojković\nNavršava se ove, 2018. godine, pet decenija od kako je Svetlana Bojković profesionalno zaigrala na teatarskoj sceni, zakoračila na profesionalni glumački put kao Niza u predstavi Jugoslovenskog dramskog pozorišta „Mudra glupača“ Lope de Vege, u režiji Bojana Stupice. I pet decenija od prve kinematografske role bila je to uloga Devojke u kratkometražnom igranom filmu „Jednog dana ljubav“, reditelja Radomira Šaranovića. I četiri decenije od Zlatne arene za ulogu u filmu „Pas koji je voleo vozove“ Gorana Paskaljevića.\nGorčin Stojanović: Naslovna strana\nTri su nevolje s naslovnom stranom NIN-a, ovoj na kojoj je fotografija poznate gvozdene ograde konclogora i natpisa "rad oslobađa".\nVodimo vas na projekciju laureata filmskog festivala u Berlinu, italijanski film „Pirane“\nFilm nagrađen Srebrnim medvedom za scenario na 69. filmskom festivalu u Berlinu, “Pirane” (La paranza dei bambini), od 23. maja u bioskopima širom Srbije, kao prateći program Festivala italijanskog filma.\nKnjiga “Ptice Amerike” prodata za 10,3 miliona dolara\nIzdanje knjige “Ptice Amerike” (Birds of America), američkog ornitologa i slikara Džona Džejms Odibona (John James Audubon), prodata je u londonskom Sotbiju za rekordnih 10,3 miliona dolara, čime je zadržala titulu najskuplje štampane knjige na svetu.\nSnimljen nemački dokumentarac o Srbiji\nTrejler za nemački dokumentarni film "Izgubljeni u tranziciji" (Lost In Transition) nedavno snimljen u Srbiji, nakon dva dana od objavljivanja na sajtu Vimeo.com, ima više od hiljadu pregleda i privukao je pažnju korisnika društvenih mreža, saopštili su autori.\nMlada glumica Jelena Kosara kreće u potragu za Jetijem\nAnimirana avantura "Misija Katmandu: Avanture Neli i Sajmona", reditelja Pjera Grekoa, stiže u domaće bioskope 17. maja,a reč je o uzbudljivoj priči koja će zabaviti sve mališane, ali i one starije, i sprovesti ih kroz neverovatne predele Nepala.


Civilno društvo, Državna uprava, Smernice, Saopštenja, konsultativni sastanci, partnerstvo | 10.04.2019\nDruštvo ne može napredovati i poboljšavati kvalitet života građana ukoliko se ne povežu državni i civilni sektor, ukoliko se ne stvori sinergija na zajedničkom zadatku, ukazao je ministar zaštite životne sredine Goran Trivan na skupu koji je održan 9. aprila 2019. godine povodom javnih konsultacija o predlozima nacrta tri zakonska propisa iz oblasti zaštite životne sredine koji će uskoro krenuti u proceduru javne rasprave.\n„Nema dobrih zakonskih rešenja bez zvanične javne rasprave, bez učešća civilnog društva i najšire javnosti“, istakao je ministar Trivan ukazujući da je ovaj skup paradigma zajedničkog rada države i civilnog društva, koji moraju da razvijaju zajednički dijalog. Ministar je objasnio da je cilj ovakvih konsultacija informisanja i motivisanja javnosti, kako bi se pravovremeno uključila u proces usvajanja zakonskih rešenja u ekologiji.\n„Ministarstvo zaštite životne sredine prepoznaje značaj i ulogu nevladinih organizacija kao društvene snage koja može da postiče unapređenje zaštite životne sredine novim idejama, ali i kao vid kontrole državnog mehanizma, i uticaja na donošenje odluka po pitanjima zaštite životne sredine“, naglasio je.\n„Pozivam vas da nam se javljate, da razgovaramo o ovim i drugim značajnim temama iz oblasti zaštite životne sredine, ne samo ovih deset dana održavanja javnih konsultacija, nego i ostalih dana u godini. Ministarstvo je širom otvorilo vrata civilnom sektoru, i hoćemo da radimo zajedno, da bi omogućili našoj deci da imaju bolje uslove života nego što imamo mi“, rekao je Trivan.


Izetbegović: Nikolić je dobrodošao u Sarajevo\nIzetbegović postavio pitanje zbog čega se Nikolić sastao sa Momčilom Krajišnikom\nBošnjački član Predsedništva Bosne i Hercegovine (BiH) Bakir Izetbegović izjavio je da je predsednik Srbije Tomislav Nikolić više puta pozvan da poseti Bosnu i Hercegovinu i da je dobrodošao kad god odluči da dođe u Sarajevo.\n"Odluka je njegova. Po onome što trenutno radi i govori, stiče se utisak da mu baš i nije posebno stalo do unapređenja dobrosusedskih odnosa sa državom BiH na principima međusobnog uvažavanja i poštovanja interesa i osećanja svih njenih naroda i građana", rekao je Izetbegović u intervjuu za banjalučke Nezavisne novine.\nOn je postavio pitanje zbog čega se Nikolić sastao sa Momčilom Krajišnikom, kojeg je Haški tribunal osudio za ratne zločine u BiH. Nikolić je, dodao je bošnjački član Predsedništva BiH, bespotrebno stao na stranu samo jedne politike u BiH.\n"Naravno da predsednik Srbije ima pravo na posebnu bliskost sa srpskim narodom, ona se podrazumeva, ali bi bilo produktivnije i bolje za sve, pa i bh. Srbe, ako bi ih Nikolić obeshrabrivao u separatizmu i težnji za dominacijom nad Bošnjacima u entitetu RS, mirio ih sa drugim narodima, sarađivao i primao ljude mira i sloge iz BiH, a ne osuđene ratne zločince", ocenio je Izetbegović.


Borussia Dortmund i Arsenal pripremili 40 miliona eura za Locatellija :: Kladionica.eu\n16. 06. 2021, 09:45 - Sport\nBorussia Dortmund i Arsenal su spremni isplatiti 40 miliona eura Sassuolu za veznjaka Manuela Locatellija, ali imaju konkurenciju.\nSportitalia piše da je Dortmund pripremio traženih 40 miliona eura za Locatellija, baš kao i Arsenal, no još uvijek aktuelni nogometaš Sassuola preferira Juventus. Međutim, ostaje da se vidi šta će se dogoditi ako Dortmund ili Arsenal postignu dogovor sa Sassuolom, jer je Locatelli privukao pažnju i drugih velikana poput Real Madrida.\nSassuolo neće žuriti s prodajom jer se u klubu nadaju da će Locatelli pružiti dobre partije u reprezentaciji Italije na Evropskom prvenstvu te tako podići svoju cijenu i privući još potencijalnih kupaca.\nTagovi: Borussia Dortmund, Arsenal, Sassuolo, Manuel Locatelli,\nNakon dolaska Manuela Locatellija Juventus želi angažovati i Miralema Pjanića, a iako se njegov transfer čini komplikovanim, Bianconeri se nisu odrekli bh. nogometaša...


Rusija savladala Saudijsku Arabiju sa 5:0 | Kodex.ME\nRusija savladala Saudijsku Arabiju sa 5:0\nDomaća reprezentacija Rusije je na otvaranju Svjetskog prvenstva u fudbalu na moskovskom stadionu "Lužnjiki", kapaciteta 81.000 gledaoca, u okviru grupe "A" savladala selekciju Saudijske Arabije rezultatom 5:0.\nDomaća selekcija je povela već u 12. minuti golom Yuryja Gazinskiya koji je pogodio na odličnu asistenciju Aleksandra Golovina.\nRusija je povećala prednost na 2:0 u 43. minuti preko Denisa Cherysheva, što je bio i rezultat prvog dijela igre u kojem je domaćin imao mnogo više prilika.\nReprezentacija Rusije je vođena odličnom atmosferom s tribina povela sa 3:0 u 71. minuti golom Artema Dzyubaa, javlja Anadolija.\nRusi su u prvoj minuti sudijske nadoknade povećali na 4:0 pogotkom Cherysheva, a samo četiri minute kasnije došli su i do petog gola preko Golovina, što je bio i konačan rezultat meča.\nPravdu u ovoj utakmici dijelio je argentinski sudijski tim s Nestorom Pitonom na čelu.


Obuka za mapiranje ptica u aprilu - ecofeminizam\nObuka za mapiranje ptica u aprilu\nObuku za identifikaciju ptica kao i načinu njihovog popisa i mapiranja održana za vikend 13. i 14.4.2019. u Ekološkom centru “Radulovački” u Sremskim Karlovcima. Obuka se realizuje u okviru aktivnosti na uspostavljanju ekološke mreže Republike Srbije i evropske ekološke mreže Natura 2000 u okviru projekata finansiranih od strane Zavoda za zaštitu prirode Srbije i Društva za zaštitu ptica Srbije. Kako se u saopštenju navodi cilj je upoznavanje polaznika sa osnovama popisa ptica i njihove tačne identifikacije, dok će se obuka sastojati iz teorijskog i praktičnog dela.\nIdentifikacija ptica kao i znanje o metodama njihovog popisa u današnje vreme od vitalnog je značaja s obzirom da su ptice prepoznate kao važni indikatori zdravlja životne sredine. Ovakav tip obuke pre svega je namenjen posvećenim ornitolozima amaterima sa određenim predznanjem ( Bird IDobuka npr), ali i profesionalcima sa željom za usavršavanjem i sticanjem potrebnih veština iz ove oblasti. Okolina Sremskih Karlovaca u rano proleće predstavlja atraktivno mesto sa nekoliko tipova staništa i velikim diverzitetom ptica„, navodi se u saopštenju Društva za zaštitu ptica Srbije.\nObuka u Sremskim Kalovcima ima za cilj da vas kroz teoriju i praksu nauči prepoznavanju najčešćih šumskih ptica kako po oglašavanju tako i po izgledu i staništu koje naseljavaju, a posebna pažnja će biti posvećena metodama popisa i kartiranja šest vrsta detlića i šumskih sova.\ndetlić, Društvo za zaštitu ptica Srbije, evropske ekološke mreže Natura 2000, mapiranje ptica, Sremski Karlovci, šumska sova, Zavoda za zaštitu prirode Srbije\n← Međunarodni dan Lastavica\nPošumljavanje autohtonim vrstama →


Novi kontejneri u funkciji primarne selekcije otpada\nKao podrška konceptu primarne selekcije – ‘suva’ i ‘mokra’ frakcija komunalnog otpada, tokom prethodne nedjelje zamijenjeni su postojeći metalni kontejneri u centru grada. Na 70 lokacija postavljena su 163 namjenska kontejnera – 68 plavih plastičnih sa nožnom pedalom namijenjenih za odlaganje suve frakcije otpada i 95 metalnih sa plastičnim poklopcem i nožnom pedalom namijenjenih za odlagnje mokre frakcije komunalnog otpada.\nAktivnosti zamjene metalnih kontejnera nastavljene su u dijelu grada preko Morače, a do sada je na 15 lokacija postavljeno 49 kontejnera – 22 za odlaganje suve frakcije i 27 namijenjenih za odlaganje mokre frakcije komunalnog otpadaste će se sprovoditi i narednih dana.\nPodsjećamo da ove aktivnosti realizujemo sa ciljem dalje implementacije Odluke o načinu odvojenog sakupljanja otpada i sakupljanja komunalnog otpada radi obrade na teritoriji Glavnog grada.\nNažalost, i ovaj napor našeg Društva da doprinese ljepšem izgledu grada, naišao je na neodgovorno ponašanje pojedinaca koji otpad odlažu nenamjenski, iako su na posudama istaknute naljepnice sa objašnjenjem o vrsti otpada za koju su namijenjene. Takođe, iako posude imaju nožnu pedalu za otvaranje poklopca, na jednom broju lokacija pojedinci su otpad odložili pored posuda.\nUpućujemo još jedan apel građanima, da zajednički doprinesemo da ovakav način odlaganja otpada u potpunosti zaživi u nadi da će uticati i na promjenu loših navika pojedinaca.


Transport for London ima neposrednu odgovornost za puteve koji su u nadležnosti Uprave Šireg Londona, koji se zajedno nazivaju Putna mreža Transporta za London (eng. Transport for London Road Network, TLRN). Ovi putevi sastoje se od 580 km londonskih strateških puteva i svi su označeni kao crvene rute.\nCrvena ruta je put na kom nisu postavljene nikakve kontrole zaustavljanja, označene jednostrukim ili dvostrukim linijama. Crvene rute prvi put su uvedene u Londonu, kao alternativa kontrolama žutom linijom za "zabranjeno zadržavanje" i "zabranjen utovar". Od 2016, crvene rute mogu da koriste sve službe za kontrolu saobraćaja, a u Londonu, mali broj crvenih ruta sada može da se nađe van TLRN na putu Borough Roads. Ipak, većina crvenih ruta ostaje deo TfL-ove strateške mreže ("TfL Red Routes").\nNajvažniji putevi u Londonu\nDok TLRN sačinjava manje od 5% ukupne putne mreže unutar Šireg Londona, njime saobraća više od trećine londonskog automobilskog saobraćaja, a zajedno sa londonskim autoputevima njima saobraća oko polovine londonskog teškog teretnog saobraćaja.\nTfL Red Routes su od suštinskog značaja da se London održi u pokretu, i TfL koristi prinudnu aktivnost kako bi osigurao da vozači poštuju pravila. Naš prioritet je da smanjimo kašnjenja, ne da izdajemo kazne, i pokušavamo da pomognemo ljudima da razumeju crvene rute tako da izbegnu svaku nepotrebnu kaznu.\nZnakovi i putne oznake duž crvenih ruta kazuju vam šta možete, a šta ne možete da radite. Ukoliko ne poštujete znakove i oznake, možda će da vam bude izdata obaveštenje, odnosno opomena o novčanoj kazni za saobraćajni prekršaj (Penalty Charge Notice, PCN).\nNa našim crvenim rutama nadgledamo sledeće:\nJednostruke crvene linije\nDvostruke crvene linije\nRaskrsnice sa žutim kvadratom i zabrane skretanja\nTrake za autobuse\nPuteve u nadležnosti lokalnih vlasti\nVećinu puteva u Londonu održavaju lokalne uprave. Putevi sa žutim linijama, ili automatima za parkiranje "plati i pokaži" (pay and display) ili parking mesta za stanovnike - svim ovim upravlja lokalna uprava Londona, a ne TfL. (Mali broj crvenih ruta može takođe da bude pod kontrolom lokalnih uprava, ali ovo će moći da se vidi na svakoj PCN obavesti koju oni izdaju). Ukoliko imate bilo kakvo pitanje ili primite PCN koja se odnosi na ove puteve, molimo vas da kontaktirate odgovarajuću upravu gde će biti u mogućnosti da vam pomognu.


Država želi niški aerodrom, građani Niša ne žele da ga daju - Aviatica\nDržava želi niški aerodrom, građani Niša ne žele da ga daju\nNa predlog Vlade Srbije, grad Niš ustupa niški aerodrom državi. Građani Niša izašli na ulice protiveći se ovoj odluci.\nVeć nekoliko dana se ne smiruju strasti u vezi sa niškim aerodromom „Konstantin Veliki“. Nakon što je Gradsko veće Niša donelo, na osnovu preporuke Vlade Srbije, donelo odluku da ustupi niški aerodrom državi, građani su izašli na ulice u znak protesta i čak su zahtevali smenu gradonačelnika Niša Darka Bulatovića.\nKonačnu odluku o tome da li će niški aerodrom preći u ruke Vlade Srbije trebalo bi da donesu odbornici u gradskoj skupštini Grada Niša na današnjoj sednici čije otkazivanje traže građani na protestima koji se organizuju u centru grada.\nRasprava o niškom aerodromu stigla je danas i u Narodnu skupštinu Republike Srbije, gde su je pred premijerku Anu Brnabić izneli predstavnici opozicije.\nIdeja Vlade Srbije je da Grad Niš izvrši prenos kompletne imovine aerodroma „Konstantin Veliki“, da prenese osnivačka prava na aerodromu, da izvrši prenos sertifikata sa JP „Aerodrom“ na budućeg operatera i da izvrši prenos svih ugovora koji se odnose na poslovanje ovog preduzeća.\nOva, uslovno rečeno, nacionalizacija došla je samo nekoliko dana nakon što je Vlada Srbije potpisala ugovor o davanju beogradskog aerodroma „Nikola Tesla“ francuskoj kompaniji Vansi na upravljanje u narednih 25 godina. Taj ugovor nije javno objavljen zbog čeka javnost spekuliše da sadrži određene stavke koje traže da se razvoj ostalih srpskih aerodroma ograniči, što su nagovestili i sami predstavnici srpske vlasti u više navrata iznošenjem tvrdnji kako je koncesionar (Vansi) tražio da se rast svih ostalih srpskih aerodroma ograniči na milion putnika godišnje.\nNiški aerodrom je prošlu godinu završio sa preko 330 hiljada putnika i uz porast od preko 300 posto bio jedan od najbrže rastućih aerodroma te veličine u Evropi. Ovaj rast omogućile su brojne linije low-cost aviokompanija Wizz Air i Ryanair, kao i redovna linija švajcarske aviokompanije SWISS koja beleži izvanredne rezultate na liniji iz Cirha ka Nišu.\nNaglo interesovanje aviokompanija za letove ka Nišu podstaknuto je subvencijama Grada koje su omogućile nisku cenu aerodromskih usluga aviokompanijama od samo 3 evra po putniku. Iz Vlade tvrde da aerodrom nije profitabilan i da Grad Niš nije u stanju da nastavi da njima upravlja, jer nema sredstava da uloži u njegov dalji razvoj. Ministarka saobraćaja Zorana Mihajlović je u odgovoru zabrinutim građanima poručila da Vlada nema nameru da uzme i odnese niški aerodrom u Beograd, već da će nastaviti da u njega ulaže i da ga razvija. Do sada je država u njegovo opremanje uložila pozamašna sredstva i bez toga ne bi bilo moguće da se pokrene saobraćaj i da se ostvari ovako dobar rast.\nGrađani se sa druge strane plaše da će niški aerodrom, koji je postao popularna luka za low-cost aviokompanije izgubiti svoje komparativne prednosti i da će Vlada Srbije podići takse za aviokompanije i tako ih oterati, kako bi se beogradskom aerodromu omogućilo da ima još više putnika. U Nišu se već nekoliko dana ispred gradske kuće organizuju protesti protiv ovakve odluke grada. Simbol protesta su papirni avionima kojima građani zasipaju gradsku kući tražeći da Gradsko veće poništi ovu odluku, da se smeni gradonačelnik i da se otkaže sednica gradske skupštine na kojoj bi se o ovoj temi raspravljalo.\nStručnjaci smatraju da je ovaj čin Vlade Srbije veoma sumnjiv i da razna opravdanja koja se pronalaze i iznose u javnost ne drže vodu. Jedino rešenje je da se pod hitno objavi kompletan ugovor sa Vansijem. Tek tada će javnost moći da zna da li je niški aerodrom samo žrtva loše ispregovaranih uslova sa koncesionarom ili ova odluka nema nikakve veze sa tim.\nAerodrom Nikola TeslaBeogradNišniški aerodromVansiVlada Srbije


Uloga NBS u regulisanju finansijskog tržišta | Studenti.rs\nUloga NBS u regulisanju finansijskog tržišta\nDodao: sneguljica dana 10/9/18 • Svrstano u: Diplomski radovi,Ekonomija\nFinansijski sistem jedne zemlje sastoji se od banaka, hartija od vrednosti, penzionih i investicionih fondova, osiguravajućih društava, tržišnih infrastruktura, centralne banke, kao i nadzornih tela. Ove institucije i tržišta omoućavaju izvršavanje finansijskih transakcija i monetarne politike. Ukoliko je struktura finansijskog sistema narušena može doći, ne samo do poremećaja u finansijskom posredovanju, nego i do poremećaja efekata monetarne politike. Iz tog razloga stabilan, otporan i regulisan finansijski sistem predstavlja osnovu za domaću, ali i međunarodnu finansijsku stabilnost.\nPoslednja finansijska kriza potvrdila je značaj koji centralne banke imaju na razvoj i funkcionisanje celokupnog finansijskog tržišta. Samim tim, kao rezultat krize centralne banke su svuda u svetu postale jedan od najznačajnijih učesnika na finansijskom tržištu. Svojim merama one utiču na kamatne stope i likvidnost na tržištu. Kroz uticaj na ove kategorije ostvaruje se uticaj centralne banke na kreditnu aktivnost i novčanu masu, kao i na inflaciju i devizni kurs. Poslednja kriza je proširila oblast delovanja centralnih banaka koje sve više usmeravaju svoje aktivnosti na očuvanje stabilnosti finansijskog sistema.\nKljučne reči: nbs


„Čopor sa Ade“ ima veliku psihološku prednost uoči ovog meča, jer Beograđani dugo već ne znaju za poraz u međusobnim mečevima sa Šumadincima. Prošle sezone su sva tri puta bili bolji od Veprova, odbranivši titulu prvaka Srbije. Meč će se računati i za regionalnu CEFL ligu, koju igraju oba rivala.\n"Pred nama je velika utakmica, sa dosta pritiska koji nosi naš međusobni rivalitet. Pošto je sezona tek počela, biće pravi test spremnosti za obe ekipe. Verujem da Kragujevčani imaju jaku motivaciju posle medjusobnih rezultata od prošle sezone. Nama u prilog nam ide i domaći teren, pa pozivam sve Beogradjane da dodju u subotu, navijaju za Vukove pomognu nam da upišemo jos jednu pobedu", optimista je Mario Lugonja, hvatač SBB Vukova, u izjavi za zvaničnu internet stranicu Srpske asocijacije američkog fudbala.\nČovek koji će biti zadužen da zaustavi najopasnije hvatače Kragujevčana i prekine njihovu konekciju sa novim kvoterbekom Ajkom Vitakerom, svakako je reprezentativni kornerbek Vukova Marko Bates.\n"Posle uvodnih utakmica u Sportklub Superligi i CEFL, dolaze nam najveći rivali, pa će utakmica biti dobar pokazatelj spremnosti i uigranosti. Ulazimo u duel kao i uvek do sad, samouvereni u pokušaju da odbranimo Adu. Čeka nas zanimljiv meč, sa sigurno dosta dobrih poteza i neizvesnim rezultatom", istakao je Bates u izjavi za sajt SAAF-a.\nJedan od lidera Divljih veprova, svakako i među najiskusnijim u timu tima iz Kragujevca, kornerbek Darko Cvetković takođe je izneo očekivanje od predstojećeg večitog derbija. Osvrnuo se na trijumf na premijeri Sportklub Superlige, u kojoj su Divlji veprovi savladali Inđija Indianse rezultatom 37:7.\n"Usled učestale situacije da nemamo privilegiju odigravanja pripremnog meča, otvaranje sezone protiv mlade i talentovane ekipe Indijansa iz Indjije morali smo podrediti ne samo realizaciji pozitivnog rezultata već i da oprobamo razne aspekte igre. Mislim da smo uspešno izvršili tu misiju. Stvorili smo u svome taboru sjajnu uvertiru za naredni meč protiv rivala iz Beograda", prenosi sajt Asocijacije.\nS obzirom na to da Kragujevčani imaju negativan učinak u međusobnim duelima tokom poslednjih nekoliko godina, ulogu favorita prepuštaju Vukovima.\n"Oni mogu dosta toga da izgube obzirom na titule koje drže u svom posedu, dok mi sa naše strane u meč ulazimo veoma rasterećeno. Naš cilj svodi se na mali broj grešaka protiv jakog protivnika, nećemo prevideti ni jedan aspekt igre. Želimo da igramo svoj fudbal u odbrani, napadu i specijalnim timovima. Ovo će biti duga sezona i utakmicu narednog vikenda iskoristićemo da sagledamo svoje domete u ovom trenutku", kaže Cvetković.\nOn je upravo jedan od igrača sa najviše derbija "u nogama". U svom izlaganju osvrnuo se i na činjenicu da će po prvi put taj imati svoj marketinški naziv – "Jeep boul".\n"Drago mi je da naši dueli poprimaju nove marketinške okvire, to je doduše jedan u nizu koraka koje je nophodno napraviti kako bi američki fudbal dobio pažnju koju zaslužuje. Neophodno je da svi akteri tog meča daju sve od sebe da i u što boljem svetlu prikažu svoj tim, ali i primereno ponašanje dostojno derbija. Vukovi su u novom ruhu, Veprovi takodje, oči naše sportske javnosti biće uprte u ovaj duel. Jedni se nadaju povratku “starih” Veprova, dok su drugi zadovoljni primatom koji Vukovi drže. Za nas, igrače Divljih veprova, ovo je samo drugi meč od mnogo takvih ove sezone i želimo da eliminišemo greške i uživamo u sportu koji volimo", zaključio je Darko Cvetković.\nA dok čekate na veliki derbi srpskog američkog fudbala, evo kako igraju najveći rivali ove sezone. Pred vama su snimci njihovih celih prošlonedeljnih nastupa u prvenstvu Srbije, Vukovi su ovako dobili Mladenovac Forestlenderse...\n... a ovako su Divlji veprovi, predvođeni Ajkom Vitakerom, dobili debitante, Indijance iz Inđije:


Na adresi Astrid Lindgren 19, pri Ava šoping parku, kompanija Lidl Srbija će 9. juna tačno u 8 časova otvoriti još jednu prodavnicu u Beogradu.\nPrve posetioce nove Lidl prodavnice u blizini robne kuće Ikea i autoputa Beograd-Niš dočekaće pažljivo odabran asortiman proizvoda i jedinstveno iskustvo kupovine.\nSigurni smo da će vest o otvaranju nove, 18. po redu, beogradske Lidl prodavnice na ovoj lokaciji obradovati sve sugrađane, a naročito one koji su krenuli ili se vraćaju sa putovanja, kao i one iz prigradskih opština i naselja kao što su Vrčin, Zuce i Beli Potok, koji gravitiraju Beogradu, izjavila je Martina Petrović, rukovodilac Korporativnih komunikacija u Lidlu Srbija.\nLidl tim će se otvaranjem nove prodavnice proširiti za oko 30 novih kolega, koji će kao i svi zaposleni u Lidlu, imati petodnevnu radnu nedelju i plaćen svaki minut rada, kao i posebne benefite, poput privatnog zdravstvenog osiguranja pod jednakim uslovima za sve, dodaju iz Lidla.\nUz to, Lidl Srbija je kao trgovinski lanac, specifičan po tome što zaposlenima na operativnim pozicijama u Prodaji i Logistici prilikom zaposlenja ugovorom unapred garantuje godišnja povećanja zarade do navršene četiri godine na datoj poziciji, ističe se u saopštenju kompanije.


Sportske.net - "Večiti" na ozbiljnim evropskim testovima\nŠampion i vicešampion Srbije nastavljaju sa pripremama za predstojeću sezonu, a fudbaleri dva srpska najveća kluba u istom trenutku počinju učešće na dva različita prijateljska turnira.\nPartizan svoje pripreme za kvalifikacije za Ligu šampiona nastavlja u Varšavi, gde će učestvovati na "Dejna Kupu" koji organizuje šampion Poljske, fudbalski klub Legija.\nUpravo će crno-beli iz Varšave danas testirati Partizan u polufinalu "Dejna Kupa" a pre šampiona Poljske i Srbije na teren "Pepsi Arene" izaći će fudbaleri Fluminensea i Austrije iz Beča.\nPartizanu će okršaj sa varšavskom Legijom biti sjajna provera pred početak kvalifikacija za Ligu šampiona jer bi protivnik Legijine snage mogao da izađe na megdan Rašovićevim izabranicima već u trećem kolu kvalifikacija, naravno, pod uslovom da se uknjiži unapred planiran plasman u taj deo kvalifikacija.\nCrno-beli su u Poljsku otišli bez petorice fudbalera, koje je Vuk Rašović poslao u Beograd sa Pohorja. Ekspedicija Partizana slabija je za Dušana Martinovića, Filipa Kneževića, Branka Pauljevića, Stefana Šćepovića i Nikolu Trujića.\nDuel sa Legijom igra se od 18 časova a Partizan će u nedelju odigrati još jedan meč, protiv Fluminensea ili Austrije, u zavisnosti od ishoda današnjih polufinala.\nVicešampion Srbije, fudbalski klub Crvena zvezda odlučio se za zapad kontinenta i učešće na tradicionalnom turniru "Uhren Kup" u švajcarskom Grenhemu.\nFudbaleri Crvene zvezde odigraće dva meča na pomenutom turniru a prvi je zakazan za subotu od 19 časova i 30 minuta.\nTrenutnu formu crveno-belih večeras će testirati vicešampion Švajcarske, ekipa Grashopersa, za koju nastupa i nekadašnji kapiten Zvezde Milan Vilotić.\nSlaviša Stojanović će danas treći put od dolaska u klub voditi Zvezdu na jednoj kontrolnoj utakmici a do sada je pod njegovim rukovodstvom upisana pobeda nad Domžalama (2:0) i poraz od Iličiveca (2:0).\nStrateg crveno-belih u Grenhem nije poveo najveće pojačanje kluba u letnjem prelaznom roku u želji da Miloš Ninković podigne svoju fizičku spremu do maksimuma pre nego što počne da igra.\nZa Zvezdu bi u Grenhemu mogao da debituje Aleksandar Kovačević dok će povređeni Đorđe Rakić pauzirati šest meseci zbog povrede ligamenata doživljene na drugom meču koji je odigrao u crveno-belom dresu.\nDrugi meč na "Uhren Kupu" Zvezda će odigrati protiv Bazela u ponedeljak od 19 časova i 30 minuta.\nNakon provera u Poljskoj i Švajcarskoj "večiti" se vraćaju u Beograd gde će brusiti formu do prvih mečeva u kvalifikacijama za LŠ i LE.


MADURO POSTAVIO NOVI ULTIMATUM EU: 'Venecuela zna kako da odgovori na pretnje, ili ćete promeniti svoj stav, ili...'\nLider Venecuele oštar zbog ovakvog odnosa Evropske unije prema njegovoj zemlji\nKarakas više nikad neće pristati na kompromise ili dijalog sa Evropskom unijom ukoliko ona ne promeni svoju sankcionu politiku, rekao je predsednik Venecuele Nikolas Maduro.\nPredsednik je podsetio da je EU uvela sankcije protiv opozicije koja je učestvovala na izborima, protiv pravosuđa i Oružanih snaga.\n- Mešaju se u unutrašnje stvari i šta onda očekuju? >> Pročitaj celu vest na sajtu SrbijaDanas.com << Da ćemo im zahvaliti na tome što nas napadaju? Ne. Mi smo tražili dijalog i napravljeni su važni koraci na obnavljanju dijaloga između opozicije i čavizma. Ali na takav način – ne – ili ćete promeniti svoj stav, ili sa vama više nikad neće biti nikakvog sporazuma, nikakve vrste dijaloga, gospodo iz Evropske unije, kako biste znali da Venecuela zna kako da odgovori na pretnje, bez obzira odakle dolaze - zaključio je Maduro.\nRanije je EU raširila sankcioni spisak za Venecuelu i na njega je uključila visoke vojne zvaničnike, članove Nacionalnog izbornog veća i poslanike novog sastava parlamenta.\nNove sankcije su uvedene "zbog njihove uloge u akcijama i rešenjima koja podrivaju demokratiju i vladavinu zakona u zemlji, kao i za ozbiljna kršenja ljudskih prava". Kao odgovor na to Venecuela je proglasila šeficu diplomatske misije EU u zemlji "personom non grata" i dala joj rok od 72 časa da napusti zemlju.\nPogledaj vesti o: Evropska Unija, Izbori\nMaduro: Gospodo iz EU, Venecuela zna kako da odgovori na pretnje, bez obzira odakle potiču\nIzvor: Vostok.rs, 25.Feb.2021\nKarakas više neće ulaziti u dijalog sa Evropskom unijom ako se tamo ne promeni politika sankcija, rekao je predsednik Bolivarske republike Nikolas Maduro. Brisel je u ponedeljak proširio listu ograničenja za Venecuelu tako da ona sada uključuje visoke vojne zvaničnike, članove Nacionalnog izbornog...\n13:25: Reprezentacija Srbije u sinhronom plivanju osvojila bronzu\n13:25: U Pčinjskom okrugu 83 pozitivna na korona virus, pozitivne Vranj...


Odštete da, zakoni ne – ON-OFF\nOdštete da, zakoni ne\nDržavi Srbiji je na ime presuda Evropskog suda za ljudska prava u Strazburu iz prethodne godine dosuđeno da isplati 147.000 evra odštete svojim građanima koji su je tužili Evropskom sudu, što je blago povećanje u odnosu na 2016, navodi se u godišnjem izveštaju o izvršenju presuda tog suda.\nSrbija je u protekloj godini poštovala rok za plaćanje odšetete u 21 slučaju, dok u 24 nije dostavila informacije da je odšteta uplaćena pre isteka propisanog roka. Treba podsetiti da u slučaju da država na vreme ne ispuni obaveze iz presuda i odluka suda u Strazburu (u proseku taj rok iznosi 3 meseca), dužna je da plaća kamatu koja je jednaka najnižoj kamatnoj stopi Evropske centralne banke.\nVećina tužbi protiv Srbije ostaje nerazrešena od strane domaćih vlasti – jedan je od najvažnijih zaključaka godišnjeg izveštaja Saveta Evrope o izvršenju presuda Evropskog suda za ljudska prava.\nBroj tužbi protiv Srbije Evropskom sudu za ljudska prava u prošloj godini je porastao na 38 slučajeva u odnosu na prethodnu godinu kada ih je bilo 24, ali ono što zabrinjava je što su skoro svi, njih 37 od 38, slučajevi koji se ponavljaju, odnosno oni koje je Komitet ministara Saveta Evrope već razmatrao. Značajno je opao i broj slučajeva po kojima je Srbija uspešno izvršila sve odredbe presude – u prethodnoj godini je bilo svega 52 „zatvorena“ slučaja u odnosu na 2016. godinu kada ih je bilo 111.\nBez obzira na povremena kašnjenja, može se reći da se isplata materijalne i nematerijalne štete obavlja uglavnom na vreme, ali da veliki problem predstavljaju sistemska pitanja koja se godinama ne rešavaju.\nNaime, postupak izvršenja presuda i odluka Evropskog suda podrazumeva isplatu iznosa koji su dosuđeni na ime naknade nematerijalne i materijalne štete zbog utvrđenih povreda Evropske konvencije ali, što je još važnije, i sprovođenje mera koje su presudom naložene, a koje će ubuduće sprečiti povrede Evropske konvencije. Izvršenje presude ovog suda podrazumeva i obavezu Srbije da dostavljanjem akcionih izveštaja i akcionih planova najkasnije u roku od 6 meseci od pravosnažnosti presude obavesti Komitet ministara o merama koje je preduzela u cilju izvršenja presude.\nIsplata naknade u ovom trenutku ne predstavlja neki veći problem: taj deo presuda Evropskog suda država uglavnom ispunjava na vreme. Međutim, druga strana presuda su sistemska pitanja, a ona se kontinuirano ne rešavaju. Izbegava se ili odlaže u nedogled usvajanje zakona naloženo presudama Evropskog suda za ljudska prava. Najeklatantniji primer je Zakon o nestalim bebama na koji se čeka još od 2013. godine. Zatim, tu su i nepostupanje po presudama kojima se nalaže uređivanje pitanja poreza i doprinosa zaposlenima u društvenim preduzećima, potom penzija koje su građani u ranijem periodu ostvarili na Kosovu i slično. Sve to predstavlja nastavak kršenja ljudskih prava građana Srbije – na šta nas redovno podseća i Komitet ministara Saveta Evrope.\nKomitet ministara je ove nedelje izrazio još jedno u nizu žaljenja što u Srbiji još uvek nisu usvojene mere za uspostavljanje mehanizma čiji je cilj da se obezbedi pojedinačno obeštećenje svim roditeljima u slučaju nestalih beba. Srbija je takođe pozvana da do 1. oktobra ove godine pruži informacije o preduzetim merama radi usvajanja zakonskog predloga koji je u skupštinskoj proceduri (predlog zakona upućen je u Skupštinu Srbije 8. marta ove godine).\nKomitet SE je odlučio da ponovo razmotri ovo pitanje na sastanku u decembru, i u slučaju da se zakon ne usvoji do tog roka naloži Sekretarijatu da pripremi nacrt privremene rezolucije kojom bi se zahtevalo ispitivanje slučaja na svakom sastanku Komiteta za ljudska prava, sve dok tražene mere ne budu preduzete.


Naprednjaci se mobilisali i homogenizovali pred izbore\nSrpska napredna stranka iskoristila je svoju izbornu skupštinu za mobilizaciju i homogenizaciju partije pred naredne izbore, a kako je Danas već više puta pisao nisu se dogodila velika iznenađenja i razvlašćivanja sa državnih funkacija.\nPosle skupštine održana je u subotu i svačana akademija povodom 13 godina od nastanka SNS, kojoj je prisustvovalo, više desetina hiljada naprednjaka koji su bili u Areni i van nje, a koji su, standardno, autobusima dovoženi iz svih krajeva zemlje.\nStranačkom obeležavanju rođendana, bar ne u prvim redovima sa najvišim funkcionerima, a ni pored predsednika SNS Aleksandra Vučića, nije stajao ni bio osnivač stranke Tomislav Nikolić.\nCeo skup izgledao je kao veliki predizborni miting, sa stranačkim zastvavama i Vučićevim slikama.\nOn je između ostalog poručio da od članstva traži pobedu i to ubeljiviju neko ikad do sada.\nBio je to veliki miting na kojem hiljade ljudi usred pademije ne nosi masku i ne drži odstojanje i kojem prisustvuje i u prvom redu stoji članica Kzirnog štaba i nova članica SNS bez maske Darija Kisić Tepavčević.\nBlizu 4.000 delegata ipak nije glasalo za predsednika partije, budući da je Vučić odbio da se o tome glasa i odgodio taj posao za posle 3. aprila i izbora.\nVučić je poručio svom članstvu da se neće kandidovati na tim izborima, ali da će stranku voditi na izborima.\nMeđutim, budući da je on više puta najavljivao nešto što se nije dogodilo, ova njegova izjava o povlačenju sa čela stranke se ne može u potpunost uzeti zdravo za gotovo.\nOsim toga, teško je verovati da će naredna vanredna izborna skupština biti održana neposredno posle izbora.\nVeć, prema nekim neformalnim procenama koje se mogu čuti među naprednjacima, može se očekivati od jeseni pa nadalje.\nRazlozi za to su brojni, od toga da su mogući protesti opozicije, preko višemesečnog procesa formiranja vlade koji Vučić uvek drži pod kontrolom, do letnjih raspusta i odmora kada se stranačka skupština verovatno neće zakazivati. U svakom slučaju čini se da Vučić ovu temu želi da drži visoko na lestvici ne bi li skretao pažnju javnosti kada mu to odgovara, ali i da održava tenziju unutar stranke izjavama o svom povlačenju sa predsedničke funkcije u partiji.\nOsim mobilizacije članstva, homogenizacija partije postignuta je ukrupnjavanjem stranačkih organa.\nPa je tako broj potpredsednika porastao na sedam, Predsedništvo je sa 30 došlo na 100 članova, a Glavni odbor sa 250 na neverovatnih 1.000 članova.\nTime se, može se pretpostaviti, širi kug lojalnih i namiruju potrebe članova i funkcionera od najnižih do najviših stranačkih funkacija.\nKada je reč o potpredsednicima, svoju poziciju zadržao je samo lično i porodično lojalan Miloš Vučević, koji je uz Marka Đurića, takođe vrlo lojalnog Vučiću, i izvorni naprednjak.\nĐurić, bi zbog funkckije ambasadora u Americi, trebao da zamrzne stranačku funkciju, ali se od njega verovatno mnogo očekuje u budućnosti.\nOdabran u najviše društvo je i Vladimir Orlić, takođe izvorni naprednjak i potpredsednika Skupštine, čijim je odaborom Vučić čini se „ispoštovao“ i poslanički klub\nTu su i mlada poslanica i jurišnica naprednaka Nevena Đurić, koju, kao da je Vučić, ovim činom uzeo u svoju ličnu zaštitu. Možda je tu važan i faktor to što je iz Kruševca gde glavnu reč u stranci verovatno ima Bratislav Gašić, direktor BIA, takođe neko u kojeg Vučić ima poverenje.\nFunkcija potpredsednika za Aleksandra Šapića, bila je verovatno deo prelaznog aranžmana u SNS, pa ova njegova pozicija ne treba da čudi. I od njega Vučić, kako kažu nezvanično naprednjaci, očekuje puno u budućnosti.\nKada je reč o Siniši Malom, ministru finansija i Ani Brnabić, premijerki, stvari su verovatno dosta jasne.\nIako nisu izvorni naprednjaci, jer Mali potiče sa takozvanog demokratskog spektra, a Brnabić iz civilnog sektora, oni su postali bliski porodični prijatelji, od kojih jedan od njih ima puno znanja i iskustva u finansijskim transakcijama što državnim što privatnim, kažu nezvanično naši sagovonici iz SNS.\nBrnabić je žena, prijateljica i pripadnica LGBT populacije, koja je za kratko vreme preuzela sve loše manire radikala i usavršila ih u napadima na političke protivnike.\nIzvori Danasa iz SNS kažu da se ne treba iznenaditi ukoliko se u budućnosti organi SNS budu još više širili, jer se time zadovoljava članstvo i podstuče vernost.


Evropa usvojila prekogranični program Srbija - Mađarska - AgroSmart\nEvropa usvojila prekogranični program Srbija – Mađarska\nEvropska komisija je 15. decembra 2015. godine usvojila Interreg-IPA Program prekogranične saradnje Mađarska-Srbija za period 2014-2020. godine, objavljeno je na sajtu Kancelarije za evropske integracije Vlade Srbije.\nProgram ima za cilj da pruži podršku projektima prekogranične saradnje koji jačaju ekonomsku saradnju u pograničnom programskom području kroz održivo korišćenje prirodnih i kulturnih dobara. Program je usredsređen na unapređenje prekograničnog upravljanja vodama i sistema sprečavanja rizika, smanjenje broja uskih grla u prekograničnom saobraćaju, podsticanje saradnje u oblasti turizma i kulturnog nasleđa i razvoj konkurentnosti MSP kroz inovacije.\nProgramska oblast obuhvata devet županija/okruga: županije Bač-Kiškun i Čongrad u Mađarskoj i Zapadnobački, Severnobački, Južnobački, Severnobanatski, Centralnobanatski, Južnobanatski i Sremski okrug u Srbiji.\nZa Program je izdvojeno 65,12 miliona evra iz Instrumenta za pretpristupnu pomoć (IPA II). Ukupna vrednost Programa, sa nacionalnim sufinansiranjem, iznosi 76,62 miliona evra.\nevropska komisija madjarska srbija